
	讜诪诪讗讬 讚驻讟讜专 讜诪讜转专 讚转谞谉 诪讞讟 砖诇 讬讚 诇讬讟讜诇 讘讛 讗转 讛拽讜抓. 诇诪讗讬 讚诪住讬拽 讘专讬砖 驻' 讛谞讞谞拽讬谉 (住谞讻讚专. 谉 讚祝 驻讛.) 讚讗转讬讗 讻专''砖 讗转讬 砖驻讬专 讚诪讬讬专讬 讗驻讬诇讜 讜讚讗讬 讞讘讬诇 讜诪砖讜诐 砖讗讬谞讛 爪专讬讻讛 诇讙讜驻讛 砖专讬 讗讘诇 诇驻讬 诪讗讬 讚驻专讬讱 讛转诐 讜讛讗 讚转谞谉 诪讞讟 砖诇 讬讚 诇讬讟讜诇 讘讛 讗转 讛拽讜抓 诇讬讞讜砖 讚讬诇诪讗 讞讘讬诇 诇讗 驻砖讬讟 讛讻讗 诪讬谞讬讛 砖驻讬专 讚讘诪驻讬住 诪讜专住讗 讚讜讚讗讬 注讜砖讛 驻转讞 砖诪讗 讬讛讗 讗住讜专 讜讗讜诪专 专''讬 讚讗驻讬诇讜 诇诪讗讬 讚住''讚 讛转诐 驻砖讬讟 砖驻讬专 讚诪住转讘专 讚讻讻讜诇讬 注诇诪讗 讗转讬讗 讗驻讬诇讜 讻专' 讬讛讜讚讛 讜讻讬讜谉 讚专讘讬 讬讛讜讚讛 讚讗住专 讘注诇诪讗 讚讘专 砖讗讬谉 诪转讻讜讬谉 讗驻讬诇讜 讗讬谞讜 驻住讬拽 专讬砖讬讛 砖专讬 讛讻讗 诪砖讜诐 爪注专讗 讚讙讜驻讗 诇专''砖 谞诪讬 讘诪驻讬住 诪讜专住讗 讚讛讜讬 诪诇讗讻讛 砖讗讬谞讛 爪专讬讻讛 诇讙讜驻讛 砖专讬 诇讻转讞讬诇讛 诪讛讗讬 讟注诪讗: 诪转谞讬' 砖诪谞讛 砖专爪讬诐 讛讞讜讘诇 讘讛谉 讞讬讬讘. 诇砖讜谉 砖驻讬' 讛拽讜谞讟专' 诪砖讜诐 谞讟讬诇转 谞砖诪讛 注讬拽专 讻讚驻讬' 讘驻专拽 讻诇诇 讙讚讜诇 (诇注讬诇 讚祝 注讛.): 讛爪讚谉 诇爪讜专讱 讞讬讬讘. 讜讗''转 诪''砖 讚讗讬爪讟专讬讱 讛讻讗 诇诪讬转谞讬 讟驻讬 讛爪讚谉 诇爪讜专讱 讞讬讬讘 讘讻诇 讞讬讜讘讬 讚砖讘转 谞诪讬 诇讗 诪讞讬讬讘 专''砖 讗诇讗 诇爪讜专讱 讜讗讜诪专 专''讬 讚诇讛讻讬 转谞讗 诇讬讛 讛讻讗 诇讗砖诪注讬谞谉 讚讘砖讗专 砖拽爪讬诐 讜专诪砖讬诐 砖讗讬谉 诇讛谉 注讜专 爪专讬讱 砖讬转讻讜讬谉 诇砖讜诐 爪讜专讱 讚住转诪讬讛 诇讗讜 诇爪讜专讱 拽讬讬诪讬 讗讘诇 讘砖诪讜谞讛 砖专爪讬诐 讚专讬砖讗 讚讬砖 诇讛诐 注讜专 住转诪讬讬讛讜 谞讬爪讜讚讬谉 诇爪讜专讱 注讜专谉 诇讛讻讬 转谞讬 爪讚谉 讘讛讚讬 讞讜讘诇 讚诪讞讬讬讘 谞诪讬 诪砖讜诐 注讜专: 砖诇讗 诇爪讜专讱 驻讟讜专. 驻讬专砖 专砖''讬 讚讗讬谉 讘诪讬谞讜 谞讬爪讜讚. 讜讗讬谞讜 谞专讗讛 讚讛讗 诪讗谉 讚驻讟专 讗讬谉 讘诪讬谞讜 谞讬爪讜讚 驻讜讟专 讗驻讬诇讜 诇爪讜专讱 讗诇讗 讬砖 诇驻专砖 讚讗驻讬诇讜 讘诪讬谞讜 谞讬爪讜讚 驻讟讜专 诪砖讜诐 讚讛讜讬讗 诪诇讗讻讛 砖讗讬谞讛 爪专讬讻讛 诇讙讜驻讛 讜专''转 诪讞拽讜 诪谉 讛驻讬专讜砖讬诐: 讗诪专 砖诪讜讗诇 专' 讬讜讞谞谉 讘谉 谞讜专讬 讛讬讗 讚讗诪专 砖诪讜谞讛 砖专爪讬诐 讬砖 诇讛诐 注讜专. 转讬诪讛 诇专''讬 讚注''讻 诇讗 驻诇讬讙讬 专讘谞谉 注诇讬讛 讚专讘讬 讬讜讞谞谉 讗诇讗 诇注谞讬谉 讟讜诪讗讛 讗讘诇 讘砖讘转 讚讬诇诪讗 诪讜讚讜 诇讬讛 讚讛讗 注讜专 砖诇 注讙诇 讛专讱 讛讜讬 讻讘砖专 诇注谞讬谉 讟讜诪讗讛 讜讛讞讜讘诇 讘讜 讘砖讘转 讞讬讬讘 讜讻谉 注讜专 砖诇 注讜祝 诪住转诪讗 讛讜讬 讻讘砖专 砖专讱 讛讜讗 讜转谞谉 讞讬讛 讜注讜祝 砖讘专砖讜转讜 讛讞讜讘诇 讘讛谉 讞讬讬讘 讜讬''诇 讚注讜专 砖诇 注讙诇 讛专讱 讜砖诇 注讜祝 讗注''讙 讚讞砖讬讘 注讜专 讛讜讬 讻讘砖专 诇注谞讬谉 讟讜诪讗讛 诪砖讜诐 讚专讻讬讻讬谉 讜专讗讜讬谉 诇讗讻讬诇讛 讗讘诇 注讜专 讞' 砖专爪讬诐 住讘专 砖诪讜讗诇 讚讟注诪讗 讚专讘谞谉 讚讞砖讬讘讬 诇讬讛 讻讘砖专 诪砖讜诐 讚讗讝诇讬 讘转专 讙讬砖转讗 讻讚诪驻专砖 讘讛注讜专 讜讛专讜讟讘 (讞讬诇讬谉 讚祝 拽讻讘:) 讜诇讗 诪砖讜诐 专讻讬讻讜转 讚诇讗 专讻讬讱 讻讜诇讬 讛讗讬 讜讻讬讜谉 讚诇讬转 诇讛讜 诪诪砖讜转 注讜专 讛讞讜讘诇 讘讛谉 驻讟讜专 讻诪讜 讘砖讗专 砖拽爪讬诐 讜专诪砖讬诐: 注''讻 诇讗 驻诇讬讙讬 专讘谞谉 讗诇讗 诇注谞讬谉 讟讜诪讗讛 讚讻转讬讘 讗诇讛 讛讟诪讗讬诐. 讜讗''转 讜讛讗 诪住拽讬谞谉 讘驻' 讛注讜专 讜讛专讜讟讘 (砖诐) 讚讘讙讬砖转讗 拽诪讬驻诇讙讬 讜驻讬' 讘拽讜谞讟' 讛转诐 讚专讘谞谉 诇讗 讚专砖讬 讛讟诪讗讬诐 讜讗讬讻讗 诇诪讬诪专 讚专讘 讚讛讻讗 诇讟注诪讬讛 讚转谞讬 讛转诐 转谞砖诪转 讜诇讗 讗讝讬诇 讘转专 讙讬砖转讗 讜诪讬讛讜 讘诇讗讜 讛讻讬 讗''讗 诇讜诪专 讛转诐 讻讚驻讬' 讛拽讜谞讟专住 讚讗诪讗讬 讗讬爪讟专讬讱 诇诪讬诪专 讛转诐 专讘 转谞讗 讛讜讗 讜驻诇讬讙 讜讛讗 注''讻 讘专讬讬转讗 讚讚专讬砖 讛讟诪讗讬诐 拽讬讬诪讗 讻专讘 注''讻 谞专讗讛 讚专讘谞谉 讚诪转谞讬' 讚讛转诐 谞诪讬 讗讬转 诇讛讜 讚专砖讛 讚讛讟诪讗讬诐 讗讘诇 诇讬转 诇讛讜 诇诪讬谞讛讜 讛驻住讬拽 讛注谞讬谉 讜讻转讘 讛讟诪讗讬诐 诇专讘讜转 讜讗诇讛 诇诪注讟 讜诪讜拽诪讬谞谉 专讬讘讜讬讗 讗讛谞讛讜 讗专讘注 讚诇讬转 诇讛讜 讙讬砖转讗 讛讗谞拽讛 讜讛讻讞 讜讛诇讟讗讛 讜讛讞讜诪讟 讜专讘 诪专讘讛 讻诇 讛谞讛讜 讚讻转讬讘 讘转专 诇诪讬谞讛讜 讜讙诐 转谞砖诪转 讘讻诇诇 讜拽爪转 拽砖讛 讚讗诪专讬谞谉 诇拽诪谉 诪讗谉 转''拽 专讘讬 讬讛讜讚讛 讚讗讝讬诇 讘转专 讙讬砖转讗 讜讛讗 专讘谞谉 谞诪讬 讗讝诇讜 讘转专 讙讬砖转讗 讜讗驻讬诇讜 讛讻讬 讚专砖讬 讛讟诪讗讬诐 讜讛''谞 谞讬诪讗 诇专讘讬 讬讛讜讚讛 讜讗''讻 谞诪讬 谞讬诪讗 注讚 讻讗谉 诇讗 驻诇讬讙 专讘讬 讬讛讜讚讛 讗诇讗 诇注谞讬谉 讟讜诪讗讛 讚讻转讬讘 讛讟诪讗讬诐 讗讘诇 诇注谞讬谉 砖讘转 诪讜讚讛:





专讘 谞住讬诐 讙讗讜谉

讘诪住讻转 讬讜诐 讟讜讘 讘驻专拽 讗讬谉 爪讚讬谉 (讘讬爪讛 讚祝 讻讚) 讙专住讬 讛讬讻讬 讚诪讬 诪讞讜住专 爪讬讚讛 讗诪专 专讘 讬讜住祝 讗诪专 专讘 讬讛讜讚讛 讗诪专 砖诪讜讗诇 讻讙讜谉 讚讗诪专讬 讛讘讗 诪爪讜讚讛 讜谞爪讜讚谞讜 讜诇讗 讬注诇讛 注诇 讚注转讱 砖诪讛 砖讗诪专讜 砖诐 专讘谉 砖诪注讜谉 讘谉 讙诪诇讬讗诇 讗讜诪专 诇讗 讻诇 讛讘讬讘专讬谉 砖讜讬谉 讝讛 讛讻诇诇 讻诇 讛诪讞讜住专 爪讬讚讛 讗住讜专 讜砖讗讬谞讜 诪讞讜住专 爪讬讚讛 诪讜转专 讚讜讞讛 诪讛 砖讗诪专谞讜 讻谉 讗诇讗 讛砖谞讬 讚讘专讬诐 诪注讬拽专 讗讞讚 讛诐 讜讛讜讗讬 讻讬 诪讛 砖注讜诪讚 讘讘讬讘专 讜讛讜讗 注讚讬讬谉 诪讞讜住专 爪讬讚讛 驻讟讜专 诪谉 讛讞讟讗' 讻砖讛讜讗 砖讜讙讙 讻讬 诪诇讗讻转 讛爪讬讚讛 诇讗 谞讙诪专讛 讜讗诐 讘注讜诪讚讜 讘转讜讱 谞砖诇诪讛 讘讜 讛爪讬讚讛 讜讗讬谞讜 诪讞讜住专 爪讬讚讛 讞讬讬讘 讞讟讗转 诇驻讬 砖注砖讛 诪诇讗讻讛 讙诪讜专讛 讜注诇 讝讛 讛注讬拽专 砖驻讬专砖谞讜 谞诪爪讗 讻诇 诪讛 砖讛讜讗 注讜诪讚 讜讛讜讗 诪讞讜住专 爪讬讚讛 讗住讜专 诇讬拽讞 诪诪谞讜 讘讬讜诐 讟讜讘 讻讬 诇讗 谞讙诪专讛 讘讜 讛爪讬讚讛 讜诇讻讱 讛讜讗 讘砖讘转 驻讟讜专 诇驻讬 砖诇讗 注砖讛 诪诇讗讻讛 砖讛专讬 诪讞讜住专 爪讬讚讛 注讚讬讬谉 讜诪讬 砖诇讜拽讞 诪诪谞讜 讘讬讜诐 讟讜讘 注讜讘专 注诇 诪讛 砖讻转讜讘 (讘诪讚讘专 讻讞) 讻诇 诪诇讗讻转 注讘讜讚讛 诇讗 转注砖讜 诪驻谞讬 砖讗讬 讗驻砖专 诇讬拽讞 诪讛 砖讬砖 讘转讜讱 讛讘讬讘专 讗诇讗 讘注砖讬讬转 爪讬讚讛 讜诇讻谉 讗诪专讜 讗住讜专 讜讗诐 讛讬讛 讗讜转讜 讘讬讘专 讗讬谞讜 诪讞讜住专 爪讬讚讛 诪讬 砖专讚祝 讗讞专讬 爪讬讚 注讚 砖讛讙讬注讜 诇转讜讻讜 讘砖讘转 讞讬讬讘 讻讬 注砖讛 诪诇讗讻讛 讜诪讛 砖讛讜讗 注讜诪讚 讘转讜讻讜 讘讬讜诐 讟讜讘 讻讘专 谞讙诪专讛 讘讜 讛爪讬讚讛 讜诪讜转专 诇讬讟讜诇 讜诇讗讻讜诇 诪诪谞讜 诇驻讬 砖诪讛 砖讛讜讗 诇讜拽讞 讻讘专 谞讬爪讜讚 讜谞讙诪专讛 讘讜 诪诇讗讻讛 讜诇讗 注砖讛 讘讬讜诐 讟讜讘 诪诇讗讻转 注讘讜讚讛 讜诇驻讬讻讱 讗诪专讜 讘讬"讟 讜砖讗讬谞讜 诪讞讜住专 爪讬讚讛 诪讜转专 讜讗诪专讜 讘转讜住驻转讗 讚砖讘转 (驻专拽 讬讙) 讛爪讚 讬讜谞讬 注诇讬讬讛 讜讬讜谞讬 砖讜讘讱 讜爪讬驻讜专讬诐 砖拽讬谞谞讜 讘讟驻讬讞讬谉 讗讜 讘讘讬专讛 讜讻诇 砖诪讞讜住专 爪讬讚讛 讞讬讬讘 诇驻讬 砖注砖讛 诪诇讗讻讛 讛讗讜讜讝讬谉 讜讛转专谞讙讜诇讬谉 讜讬讜谞讬 讛专讚住讬讜转 讜讻诇 讚讘专 砖讗讬谉 诪讞讜住专 爪讬讚讛 驻讟讜专 诪驻谞讬 砖诇拽讞 诪诪讛 砖谞讙诪专讛 讘讜 讛爪讬讚讛 讜诇讗 注砖讛 讘讬讜诐 讛砖讘转 诪诇讗讻讛 讜诇驻讬讻讱 讛讜讗 驻讟讜专 讻诪讜 砖驻讬专砖谞讜 谞转讘讗专 诇讱 注讻砖讬讜 讻讬 讛砖谞讬 讚讘专讬诐 砖讜讬谉 讜讻讬 讚讘专 砖讞讬讬讘 注诇讬讜 讘砖讘转 诪驻谞讬 砖谞讙诪专讛 诪诇讗讻转讜 诪讜转专 诇拽讞转 诪诪谞讜 讘讬讜诐 讟讜讘 讜讘讚讘专 砖驻讟讜专 注诇讬讜 讘砖讘转 诪驻谞讬 砖诇讗 谞讙诪专讛 诪诇讗讻转讜 讗住讜专 诇讬讟讜诇 诪诪谞讜 讘讬讜诐 讟讜讘 砖讛专讬 诪讞讜住专 注砖讬讬讛 讜讛专讬 注砖讛 注讘讜讚讛 讘讬讜诐 讟讜讘 讜讻诪讜 讻谉 注讜讚 讛转讜住驻转讗 砖讜讛 诇诪砖谞讛 讜注讬拽专 讝讛 讻讬 爪讚 讘砖讘转 诇讘讬讘专 砖讗讬谞讜 诪讞讜住专 爪讬讚讛 讞讬讬讘 讜讛爪讚 诪诪谞讜 驻讟讜专 讜讛爪讚 讘砖讘转 诇讘讬讘专 讛诪讞讜住专 爪讬讚讛 驻讟讜专 讜讛爪讚 诪诪谞讜 讞讬讬讘 讜讚讘专讬 讛诪砖谞讛 讛谉 讗诪讜专讬谉 讘讛爪讚 诇讘讬讘专 讜讚讘专讬 讛转讜住驻转讗 讛谉 讘讛爪讚 诪诪谞讜 讜讗讬谉 讘讬谞讬讛谉 讞诇讜拽讛 讘讚讬谉 讜砖诪讜专 讚讘专 讝讛 砖讘讬讗专转讬 诇讱:




住诇讬拽 驻专拽 讛讗讜专讙. 



驻讬"讚 砖诪讜谞讛 砖专爪讬诐. 



讜讞讻诪讬诐 讗讜诪专讬诐 诇注谞讬谉 讟讜诪讗讛 讗讬谉 注讜专 诇诪讛 砖诪谞讜 讞讻诪讬诐.





专讘讬谞讜 讞谞谞讗诇

讛专讬 讝讜 讗讬谞讛 爪讬讚讛 讜驻讟讜专 讜讞讻"讗 讗驻讬' 讟专讚讜 诇讙讬谞讛 讗讜 诇讞爪专 讗讜 诇讘讬讘专 讜讻诇讗讜 砖诐 讛专讬 讝讜 爪讬讚讛 讜讞讬讬讘 讜专诪讬谞谉 诪转谞讬转讬谉 讗讛讚讚讬 转谞讗 (讘讘讬爪讛 讚祝 讻讙) 讗讘诇 爪讚讬谉 讞讬讛 诪谉 讛讘讬讘专讬谉 讘讬"讟 讻讬 讞讬讛 砖讛讬讗 讘讘讬讘专 讝讜 (爪讬讚讛 讘讘讬讘专) 爪讬讚转讛. 讜讻砖谞讜讟诇讛 诪谉 讛讘讬讘专 讗讬谞讜 讞砖讜讘 讻爪讬讚讛 讜转谞讬讗 讘讬讘专讬谉 砖诇 讞讬讛 [讜砖诇 注讜驻讜转] 讗讬谉 爪讚讬谉 诪讛谉 讘讬讜诐 讟讜讘 砖诪注讬谞谉 诪讬谞讛 讻讬 讞讬讛 砖讘讘讬讘专 诇讗讜 讻爪讜讚讛 讚诪讬讗 讜注讻砖讬讜 讛讜讗 爪讚 讗讜转讛 讜讗讜拽讬诪谞讗 诇诪转谞讬' 讻讞讻诪讬诐 讚讗诪专讬 讛爪讚 讞讬讛 诇讘讬讘专 讞讬讬讘 讜诪砖讜诐 讛讻讬 爪讚讬谉 讗讜转讛 讘讬讜诐 讟讜讘 讜讘专讬讬转讗 讻专' 讬讛讜讚讛 讗诇讗 注讜驻讜转 讗注讜驻讜转 拽砖讬讗 讚诪转谞讬转讬谉 砖专讬讗 诇诪讬爪讚 注讜祝 诪谉 讛讘讬讘专讬谉 讜讘专讬讬转讗 讗讜住专转 讜讻讬 转讬诪讗 讻讬 砖专讬讗 诪转谞讬转讬谉 诪讘讬讘专 诪拽讜专讛 讜讘专讬讬转讗 讻讬 讗住专讛 诪讘讬讘专 砖讗讬谞讜 诪拽讜专讛 讜讛讗 讘讬转 讚诪拽讜专讛 讛讜讗 讜专' 讬讛讜讚讛 讜专讘谞谉 诪讜讚讜 讻讬 讛讻讜诇讗 爪驻讜专 讘转讜讻讜 讘砖讘转 讗讬谞讜 讞讬讬讘 讚诇讗 讚诪讜 诇爪讚 讜诇讗讜 讛讜讗 爪讚 讗诇讗 讘讝诪谉 砖爪讚讜 诇诪讙讚诇 讜讻诇 诪讗谉 讚驻讟专 注诇 讝讛 讘砖讘转 讗住讬专 诇诪讬爪讚 诪讬谞讬讛 讘讬"讟 讜讻诇 诪讗谉 讚诪讞讬讬讘 注诇讬讛 讘砖讘转 砖专讬 诇诪讬爪讚 诪讬谞讬讛 讘讬"讟 讜讻"注 注诇 爪驻讜专 诇诪讙讚诇 诪讞讬讬讘 讘砖讘转 注诇 爪驻讜专 诇讘讬转 诇讗 诪讞讬讬讘 讜讛讻讬谉 拽砖讬讗 讛讬讻讬 砖专讬讗 诪转谞讬' 注讜祝 诪谉 讛讘讬讘专 讘讬"讟 讜讘砖讘转 驻讟讜专 注诇讬讛 讗讜 讛讬讻讬 讗驻讟专 讘砖讘转 讜讘讬"讟 讗讜住专 讗诪专 专讘讛 讘专 讛讜谞讗 讛讻讗 讘爪驻讜专 讚专讜专 注住拽讬谞谉 讻讜' 驻讬' 讻讬 拽转谞讬 讘砖讘转 讛爪讚 爪驻讜专 诇讘讬转 驻讟讜专 讘爪驻讜专 讚专讜专 讜讗驻讬' 讻讚 诪讬讘讞砖讛 诇讗 讞讘砖讛 谞驻砖讛 讘爪讬讚讛 诇驻讬 砖讗讬谞讛 诪拽讘诇转 诪专讜转 讗讘诇 爪驻讜专 讗讞专转 讚诇讗 专讙讬诇讛 讘讘讬转 诪讗诇转专 砖讬住讙讜' 注诇讬讛 讘讬转 诪拽讜专讛 诪拽讘诇转 诪专讜转 讜讻爪讜讚讛 讚诪讬讗 讜讞讬讬讘 注诇讬讛 讘砖讘转 讜讻讬讜谉 砖讞讬讬讘 注诇讬讛 讘砖讘转 砖专讬 诇爪讜讚讛 讘讬"讟. 讛砖转讗 讚讗转讬转 诇讛讻讬 诇注谞讬谉 注讜祝 讜讗讜拽讬诪转讛 讝讜 砖砖谞讜讬讛 讘砖讘转 讘讘讬讘专 砖讗讬谞讜 诪拽讜专讛 讜讛砖谞讜讬讛 讘讬"讟 讘讘讬讘专 诪拽讜专讛 讜谞拽讟讬谞谉 诪讛讚讚讬 讞讬讛 讗讞讬讛 [谞诪讬 讻讬 讗拽砖讬] 诇谉 讜讗讜拽讬诪转讬讛 讞讚讗 诇专' 讬讛讜讚讛 讜讞讚讗 诇专讘谞谉 诇讗 爪专讬讻讬谉 诇讛讻讬谉 讗诇讗 诪转谞讬' 讚拽转谞讬 爪讚讬谉 讞讬讛 诪谉 讛讘讬讘专讬谉 讘讘讬讘专 拽讟谉 讜讘专讬讬转讗 讚转谞讬 讗讬谉 爪讚讬谉 讘讘讬讘专 讙讚讜诇 讛讬讻讬 讚诪讬 讘讬讘专 讙讚讜诇 [讛讬讻讬] 讚诪讬 讘讬讘专 拽讟谉 讜驻讬专砖谞讜 讘讛 讙' 驻讬专讜砖讬 讜讻讜诇谉 拽讬讬诪讬谉 讜讗转讜 讛讚讬谉 驻讬专讜拽讗 拽专讜讘 诇讚专' 砖诪注讜谉 讘谉 讙诪诇讬讗诇 讚讗诪专 诇讗 讻诇 讛讘讬讘专讬谉 砖讜讬谉 讗诇讗 讻诇 讘讬讘专 讛诪讞讜住专 爪讬讚讛 讜爪专讬讱 诇诪讬爪讚讬讛 讘转专 讛讻讬谉 驻讟讜专 注诇讬讜 讘砖讘转 讜讗住讜专 诇爪讜讚 诪诪谞讜 讘讬讜"讟 讜讻诇 讘讬讘专 砖讗讬谞讜 诪讞讜住专 爪讬讚讛 讞讬讬讘 注诇讬讜 讘砖讘转 讜爪讚讬谉 诪诪谞讜 讘讬"讟 讜讛诇讻转讗 讻专' 砖诪注讜谉 讘谉 讙诪诇讬讗诇. 讜诪驻讜专砖 讘讬"讟 讛讬讻讬 讚诪讬 诪讞讜住专 爪讬讚讛 讜讗住讬拽谞讗 砖讘讗讜转 诇讻诇讜讘谉 讜诇讗 讘注讬讬谉 诇专讘讜讬讬 驻讬' 专职讘旨址讬值讬 砖讗讜专讘 诇讛谉 讘讚专讱 砖讛爪讬讬讚 讗讜专讘 诇爪讜讚讜 讻讚讻转讬讘 讬讗专讜讘 讘诪住转专 讙讜' 讬讚讻讛 讬砖讜讞 讜诪爪驻讬专 诇讛谉 诪讬讻谉 讜诪讬讻谉 讜讛讻讬谉 讛爪讚 爪讘讬 驻转讬 住讜诪讗 讜讬砖谉 讞讬讬讘 诪砖讜诐 专讘讜讬讬 讞讬讙专 讗讜 讝拽谉 讗讜 讞讜诇讛 诪讞诪转 讗讜爪谞讗 驻讟讜专 讚诇讗 讘注讬 专讘讜讬讬 讞讙讘讬谉 讙讝讬谉 讜讛谉 诪诪讬谞讬 讚讘讜专讬诐 爪讬专注讬谉 讜讬转讜砖讬谉 讻诇 砖讘诪讬谞讜 谞讬爪讜讚 讛爪讚谉 讘砖讘转 讞讬讬讘 讜讻诇 砖讗讬谉 讘诪讬谞讜 谞讬爪讜讚 讛爪讚谉 讘砖讘转 驻讟讜专 讜讞讙讘讬诐 讜讚讗讬 讬砖 讘诪讬谞讜 谞讬爪讚 讘砖注转 讛讟诇 讗讬谉 讬讻讜诇讜转 诇驻专讜讞 砖讗讬谉 讘讛谉 讻讞 讜讗讬谉 爪专讬讻讬谉 爪讬讚讛 讗诇讗 谞讬讟诇转 讘讬讚 讜讘砖注转 讛砖专讘 讗诐 诪诇拽讞讜转 讜讘讗讜转 讻诪讬诐 讛谞砖驻讻讬谉 讗讜 讻讚讘专 (讛讬专讜讬) 砖讛谉 讘讗讜转 讻诪讜 谞讜驻诇讜转 诇诪拽讜诐 讗讞讚 讜讗讬谉 讘讛谉 讻讞 诇讬诇讱 诇讻讗谉 讜诇讻讗谉 驻讟讜专 注诇讬讛谉 讻讗诇注讝专 讘谉 诪讛讘讗讬 讜讗诐 诪驻讜专讞讜转 讛谉 诇讚注转谉 讞讬讬讘:






专诪讘"谉

诪转谞讬'. 讞' 砖专爪讬诐 讻讜' 讛爪讚谉 讜讛讞讜讘诇 讘讛谉 讞讬讬讘. 讻讘专 诪驻讜专砖 讘转讜住' 诪讗讬 讞讜讘诇 砖谞爪专专 讛讚诐 讜诇讗 讬爪讗 诇驻讬讻讱 讞' 砖专爪讬诐 砖讬砖 诇讛谉 注讜专讜转 讞讬讬讘 砖讗讬谉 讛讞讘讜专讛 讞讜讝专转 讗诇讗 砖讛注讜专 诪注讻讘 讗转 讛讚诐 砖诇讗 讬爪讗 讗讘诇 砖讗专 砖拽爪讬诐 讜专诪砖讬诐 驻讟讜专 讘谞爪专专 讛讚诐 诇驻讬 砖诇讗 谞注拽专 诇讙诪专讬 讜注转讬讚 讛讜讗 诇讞讝讜专 砖讗诇诪诇讗 谞注拽专 诇讙诪专讬 讛讬讛 讬讜爪讗 诇讞讜抓 砖讗讬谉 讻讗谉 注讜专 讛诪注讻讘讜 讜讗讬住讜专 讞讘诇讛 讛讜讗 诪砖讜诐 谞讟讬诇转 谞砖诪讛 讻讬 讛讚诐 讛讜讗 讛谞驻砖. 讗讘诇 专砖"讬 讝"诇 砖驻讬' 诪砖讜诐 爪讜讘注 诇讗 诪讞讜讜专 讟注诪讬' 讚讘驻' 讗诇讜 讟专驻讜转 诪讜讻讞 讚讬爪讗 讛讚诐 诇讞讜抓 讗驻讬' 讘砖讗专 砖拽爪讬诐 讜专诪砖讬' 讞讬讬讘 讜砖诐 驻讬' 砖讗诐 谞爪专专 讛讚诐 讗注"驻 砖诇讗 讬爪讗 诪砖讜诐 (讚讛讚专讗) [讚诇讗 讛讚专讗] 讘专讬'. 讗讘诇 讘讬专讜砖诇' 驻' 讻诇诇 讙讚讜诇 诪爪讗转讬 诪讛 爪讘讬注讛 讛讬转讛 讘诪砖讻谉 砖讛讬讜 诪砖专讘讟讬谉 讘讘讛诪讛 讜注讜专讜转 讗诇讬诐 诪讗讚诪讬诐 讛讚讗 讗诪专讛 讛注讜砖讛 讞讘讜专讛 讜谞爪专专 讛讚诐 讞讬讬讘 诪砖讜诐 爪讜讘注 讛诪讗讚讬诐 讗讜讚诐 (讘讟驻讛) [讘砖驻讛] 讞讬讬讘 讜讛诪讜爪讬讗 讚诐 讞讬讬讘 诪砖讜诐 谞讟讬诇转 谞砖诪讛 砖讘讗讜转讜 诪拽讜诐 注"讻 讜诪讬讛讜 诇讗 讬讚注谞讗 爪讜讘注 讘诪讗讬 谞讬讞讗 诇讬讛 讘砖拽爪讬诐 讜专诪砖讬诐 讜讻谉 讘诪讬诇讛 诇诪讗讬 诪讘注讬 诇讬讛 爪讘注 讜讻谉 诪爪讬爪讛 讚讗诪专讬' 讘驻' 专"讗 讚讞讬诇讜诇 砖讘转 讜讗讬谞讜 爪讜讘注 讻诇讜诐 讗诇讗 谞讟讬诇转 谞砖诪讛 讬砖 讘讛. 讗诇讗 讻诇 讞讘讜专讛 诪砖讜诐 谞讟讬诇转 谞砖诪讛 讛讜讗 讜讘诪拽讜诐 砖讛讜讗 专讜爪讛 讘爪讘讬注转讛 讗讬讻讗 谞诪讬 诪砖讜诐 爪讜讘注 讻砖讜讞讟 讙讜驻讬讛 讚讗讬转 讘讛 转专转讬 讻讚讗讬' 讘驻' 讻诇诇 讙讚讜诇. 讜拽"诇 驻讜爪注 讞诇讝讜谉 讜诪讜爪讬讗 讚诪讜 诇讬讞讬讬讘 诪砖讜诐 谞讟讬诇转 谞砖诪讛 砖讘讗讜转讜 诪拽讜诐 讗注"讙 讚谞讬讞讗 诇讬' 讚诇讗 诇讬诪讜转 诪诪砖 讜诇讬讻讗 诇驻专讜砖讬 讚驻爪讬注转 讞诇讝讜谉 讗讬谞讜 诪讜爪讬讗 讚诐 讗诇讗 谞爪专专 讛讜讗 讜驻讟讜专 讚讗讬谉 诇讜 注讜专 砖讗诐 讗讬谞讜 诪讜爪讬讗 讚诐 讛讗讬讱 讛讜讗 讘讻诇诇 讚讬砖讛 诇专"讬:





讜讛爪讚谉 诇爪讜专讱 讞讬讬讘 讜砖诇讗 诇爪讜专讱 驻讟讜专. 驻专砖"讬 讝"诇 讚讗讬谉 讘诪讬谞讜 谞爪讜讚 讜讛讬讗 诪诇讗讻讛 砖讗"爪 诇讙讜驻讛 讜专"砖 讛讜讗 讻讚诪讜拽讬 诇讛 讘讙诪' 讜讗讬谉 讗谞讬 讬讜讚注 诪讛 讛讜讗 砖讞 砖讗诐 讗讬谉 讘诪讬谞讜 谞讬爪讜讚 讗驻讬' 诇爪讜专讱 驻讟讜专 讗诇讗 诪砖诪注 讚讞' 砖专爪讬诐 讛讗诪讜专讬诐 讘转讜专讛 讗讬谉 讚专讻谉 诇讛讝讬拽 讜讻诇 爪讬讚转讱 诇爪讜专讱 讛讜讗 讗讘诇 砖讗专 砖拽爪讬诐 讜专诪砖讬诐 砖讚专讻谉 诇讛讝讬拽 讜驻注诪讬诐 讗讚诐 爪讚谉 砖诇讗 诇爪讜专讱 讻诇讜诪专 讻讚讬 砖诇讗 讬讝讬拽讜 讜诪"讛 转谞讬 驻诇讜讙转' 讘住讬驻讗 讜讛"讛 诇专讬砖讗:





专砖讘"讗

讗祝 讗谞谉 谞诪讬 转谞讬谞讗 讗祝 注诇 驻讬 砖注诪讚 讛专讗砖讜谉 讜讛诇讱 诇讜 讛专讗砖讜谉 讞讬讬讘 讜讛砖谞讬 驻讟讜专 诪讗讬 诇讗讜 驻讟讜专 讜诪讜转专 诇讗 驻讟讜专 讗讘诇 讗住讜专. 转诪讬讛讗 诇讬 讜讛讬讗讱 讗驻砖专 诇讜诪专 讻谉 砖讬讛讗 讛砖谞讬 讗住讜专, 讗讟讜 讗诇讜 爪讚 讛专讗砖讜谉 讜讘讗 砖谞讬 讜谞讟诇讜 讗讞专 砖谞讬爪讜讚 诪讛 讗讬住讜专 讬砖 讘讚讘专. 讜注讜讚 转诪讬讛讗 诇讬 诪讗讬 拽讗诪专 专' 讗讘讗 谞讻谞住讛 诇讜 爪驻讜专 转讞转 讻谞驻讬讜 讬讜砖讘 讜诪砖诪专讛, 讚讗诇诪讗 讚讜拽讗 讬讜砖讘 讜诪砖诪专 讗讘诇 谞讜讟诇 诇讗, 讜讗诪讗讬 讗驻讬诇讜 诇讬讟讜诇 诇诪讛 诇讗 讻讬讜谉 砖讻讘专 谞讬爪讜讚. 讜讬砖 诇讜诪专 讚诪讚讗讜专讬讬转讗 讜讚讗讬 诪讜转专, 讗诇讗 砖讗住讜专 诇讟诇讟诇 诪砖讜诐 讟诇讟讜诇 讚诪讜拽爪讛, 讜诪讻诇 诪拽讜诐 讗转讗 诇讗砖诪讜注讬谞谉 讚讬讜砖讘 讜诪砖诪专 讜诇讗 讙讝专讬谞谉 讗讟讜 爪讚 诇讻转讞讬诇讛, 讜诪讛讗讬 讟注诪讗 谞诪讬 讛讜讗 讚讛讜讛 诪爪讬 诇诪讬诪专 讛砖转讗 讚砖谞讬 驻讟讜专 讗讘诇 讗住讜专 诇讬砖讘 砖诐 讗讞专 注诪讬讚转 讛专讗砖讜谉 诪驻谞讬 砖谞专讗讛 讻讗讬诇讜 讛讜讗 爪讚讜 注讻砖讬讜 讜讙讝专讬谞谉 讗讟讜 爪讚 诇讻转讞讬诇讛.



 转讜住驻转讗 (驻讬"讙 讛"讜): 讬砖讘 讗讞讚 注诇 讛驻转讞 讜讘讗 讗讞专 讜爪讚讜 诪讘驻谞讬诐, 讛讬讜砖讘 注诇 讛驻转讞 讞讬讬讘 讜讛爪讚讜 驻讟讜专, 讛讗 诇诪讛 讝讛 讚讜诪讛 诇谞讜注诇 讗转 讘讬转讜 诇砖诪专讜 讜谞诪爪讗 爪讘讬 砖诪讜专 讘转讜讻讜. 驻讬专讜砖: 讻讗讬诇讜 讬砖 爪讘讬 谞讬爪讜讚 讘转讜讱 讛讘讬转 讜讛讘讬转 住讙讜专, 讜讘讗 讝讛 讜谞讜注诇 注讜讚 讘驻谞讬讜 讘诪谞注讜诇, 讗祝 注诇 驻讬 砖讙讜专诐 砖诪讬专讛 注诇 砖诪讬专转讜 诪讜转专, 讜诇讗 讗诪专讬谞谉 讛专讬 讝讛 讻爪讚讜 砖讗诇讜诇讬 诇讗 谞注诇 讛讜讗 讘诪谞注讜诇 砖诪讗 讛讬讜 讚诇转讜转 谞驻转讞讜转 讜爪讘讬 谞诪诇讟, 讻讱 砖谞讬 讝讛 讗讞专 砖讬砖讘 讛专讗砖讜谉, 讜讗讬 谞诪讬 讻砖讛讬讛 砖诐 爪讘讬 拽砖讜专 讜讘讗 讝讛 讜谞注诇 砖讗祝 注诇 驻讬 砖谞注诇 讛爪讘讬 讗讬谉 讗讜诪专讬诐 诇讝讛 砖讬驻转讞 讘讬转讜 讻讚讬 砖讬爪讗 讛爪讘讬, 诇驻讬 砖讘砖注讛 砖谞注诇 讘讛讬转专 谞注诇 诇砖诪讜专 诪讛 砖讘转讜讻讜, 讜讗驻讬诇讜 谞转讻讜讜谉 诇砖诪讜专 讛爪讘讬 砖讙诐 讛讜讗 诪讻诇诇 讞驻爪讬 讘讬转讜 讛讜讗 讜谞讜注诇 诇砖诪专讜 诇讻转讞讬诇讛.



        转讜住驻转讗 (砖诐): 讬砖讘 讗讞讚 注诇 讛驻转讞 讜谞诪爪讗 爪讘讬 讘转讜讻讜, 讗注"驻 砖诪转讻讜讜谉 诇讬砖讘 注讚 砖转讞砖讱 驻讟讜专 诪驻谞讬 砖拽讚诪讛 爪讬讚转 爪讘讬 诇诪讞砖讘讛, 讗讬谉 诇讱 砖讛讜讗 讞讬讬讘 讗诇讗 讛诪转讻讜讜谉 诇爪讜讚, 讗讘诇 拽讚诪讛 爪讬讚讛 诇诪讞砖讘讛 驻讟讜专. 讜讗驻砖专 讚驻讟讜专 讚拽转谞讬 讛讻讗 驻讟讜专 讗讘诇 讗住讜专 讛讜讗, 讻讬讜谉 砖注诇 讬讚讬 诪注砖讬讜 讛讜讗 谞讬爪讜讚 讜诇讗 讛讬讛 谞爪讜讚 诪转讞讬诇讛, 讜讛讬讬谞讜 讚拽讗 转谞讬 讘诪转谞讬转讬谉 诇谞讜注诇 讗转 讘讬转讜 诇砖讜诪专讜 讜谞诪爪讗 爪讘讬 砖诪讜专 讘转讜讻讜 讜讻讜', 讜讛讻讗 拽转谞讬 讜谞诪爪讗 爪讘讬 讘转讜讻讜. 讜讬砖 诇讜诪专 讚驻讟讜专 讜诪讜转专 拽讗诪专, 诇讜诪专 砖讗讬谞讜 爪专讬讱 诇驻转讜讞 讻讬讜谉 砖诇讗 谞转讻讜讜谉 诇爪讬讚讛 讜谞诪爪讗 谞讬爪讜讚 讘转讜讻讜 讘诇讗 诪转讻讜讜谉 讜讗讬谞讜 诪讜住讬祝 注讻砖讬讜 讘爪讬讚转讜 诇诪讛 讬驻转讞 讜诪讗讬 讚讛讜讛 讛讜讛, 讚讻讬讜谉 讚诇讗 注讘讬讚 讗讬住讜专讗 讚讗讜专讬讬转讗 讘爪讬讚转讜 讘转讞讬诇转讜 讛专讬 讛讜讗 诪讜转专 讘住讜驻讜.
讜讘讬专讜砖诇诪讬 (讚驻专拽讬谉 讛"讜) 谞专讗讛 砖讛转讬专讜 诇谞注讜诇 诇讻转讞讬诇讛 讘讬转讜 诇砖诪讜专 讘讬转讜 讜爪讘讬 砖讘转讜讻讜, 讚讻讬讜谉 砖讛讜讗 爪讜专讱 讘讬转讜 讗注"驻 砖注诇 讬讚讬 讻讱 谞讬爪讜讚 讛爪讘讬 诪诪讬诇讗 诪讜转专, 讜讘诇讘讚 砖诇讗 讬转讻讜讜谉 诇砖诪讜专 讗转 讛爪讘讬 讘诇讘讚, 讚讛讻讬 讙专住讬谞谉 讘讬专讜砖诇诪讬 讘驻专拽讬谉 讚讛讻讗: 专' 讬讜住讗 讘专' 讘讜谉 讘砖诐 专' 讞讜谞讗 讛讬讛 爪讘讬 专抓 讻讚专讻讜 讜谞转讻讜讜谉 诇谞注讜诇 讻讚专讻讜 讘注讚讜 讜讘注讚 讛爪讘讬 诪讜转专, 专讗讛 转讬谞讜拽 诪讘注讘注 讘谞讛专 讜谞转讻讜讜谉 诇讛注诇讜转讜 讜诇讛注诇讜转 谞讞讬诇 砖诇 讚讙讬诐 注诪讜 诪讜转专, 专' 讬讜住讬 讘专' 讘讜谉 讘砖诐 专' 讞讜谞讗 讛讬讛 诪驻拽讞 讘讙诇 讜谞转讻讜讜谉 诇讛注诇讜转讜 讜诇讛注诇讜转 爪专讜专 砖诇 讝讛讜讘讬诐 注诪讜 诪讜转专. 讜诇驻讬 讝讛 讛讗 讚讗诪专讬谞谉 讜谞转讻讜讜谉 诇谞注讜诇 讘注讚讜, 诇讗 讘注讚讜 讘诇讘讚 拽讗诪专, 讗诇讗 讗诐 谞转讻讜讜谉 诇谞注讜诇 讗祝 讘注讚讜 拽讗诪专, 讜诇讜诪专 砖讗讬诇讜 爪专讬讱 诇谞注讜诇 讘注讚讜 诪讜转专 讗注"驻 砖诪转讻讜讜谉 砖讬讛讗 讛爪讘讬 谞讬爪讜讚 讘转讜讻讜 (注"讻).



  诪转谞讬': 讛爪讚谉 讜讛讞讜讘诇 讘讛谉 讞讬讬讘. 驻讬专讜砖: 讛讞讜讘诇 讘讛谉 注讚 砖谞爪专专 讛讚诐, 讚讻讬讜谉 砖讬砖 诇讛诐 注讜专 讛讜讗 诪注讻讘 讗转 讛讚诐 诪诇爪讗转 讜讗诇诪诇讗 讛注讜专 诪注讻讘讜 讛讬讛 讬讜爪讗, 讜讻讬讜谉 砖讻谉 讗讬谉 讞讘讜专讛 讞讜讝专转 讜讞讬讬讘 诪砖讜诐 谞讟讬诇转 谞砖诪讛 砖讘讗讜转讜 诪拽讜诐 讻讬 讛讚诐 讛讜讗 讛谞驻砖, 讗讘诇 砖讗专 砖专爪讬诐 讜专诪砖讬诐 讗讬诇讜 谞注拽专 讛讚诐 诪诪拽讜诪讜 诇讙诪专讬 注讚 砖转讛讗 讞讘讜专讛 讗祝 讛讜讗 讛讬讛 讬讜爪讗 讘讞讜抓 讻讬讜谉 砖讗讬谉 诇讛诐 注讜专 砖讬注讻讘谞讜, 讗讘诇 讗讬诇讜 讬爪讗 诇讞讜抓 讗祝 讘砖讗专 砖拽爪讬诐 讛讬讛 讞讬讬讘 讜诪砖讜诐 谞讟讬诇转 谞砖诪讛. 讗讘诇 专砖"讬 讝"诇 驻讬专砖, 讚讗讬住讜专 讛讞讘诇讛 诪砖讜诐 爪讜讘注, 讜诇讚讘专讬讜 驻讟讜专 砖诇 砖讗专 砖拽爪讬诐, 诪砖讜诐 砖讗讬谉 诇讛诐 注讜专 砖讬爪讟讘注 讘讚诐. 讜讗讬谞讜 诪讞讜讜专, 诇驻讬 砖讘驻专拽 讗诇讜 讟专讬驻讜转 (讞讜诇讬谉 诪讜, 讘) 讗诪专讬谞谉 讘讛讚讬讗 讚讗祝 砖讗专 砖拽爪讬诐 讜专诪砖讬诐 讗诐 讬爪讗 诪讛谉 讚诐 讞讬讬讘, 讜诪驻专砖 谞诪讬 讟注诪讗 讚砖讗专 砖拽爪讬诐 诪砖讜诐 讚诇讗 讛讚专讗 讘专讬讗 讜诪砖讜诐 谞讟讬诇转 谞砖诪讛, 讜注讜讚 诪讛 爪讜专讱 讘爪讘讬注转 注讜专谉, 讜讻讗讜转讛 砖讗诪专讜 讘驻专拽 讻诇诇 讙讚讜诇 (砖讘转 注讛, 讗)  砖讜讞讟 诪驻谞讬 诪讗讬 诪讞讬讬讘, 专讘 讗诪专 诪砖讜诐 爪讜讘注, 讗诪专 专讘 诪诇转讗 讚讗诪专讬 讗讬诪讗 讘讛 诪讬诇转讗 讚诇讗 诇讬转讜 讚专讬 讘转专讗讬 讜诇讬讞讻讜 注诇讛, 爪讜讘注 诪讗讬 谞讬讞讗 诇讬讛, 谞讬讞讗 讚诇讬转讜讜住 讘讬转 讛砖讞讬讟讛 讚诪讛 讚诇讬讞讝讜 讗讬谞砖讬 讜诇讬讝讘谞讜 诪讬谞讬讛, 讜讗诐 讻谉 讛讻讗 诪讗讬 谞讬讞讗 诇讬讛.
讗诇讗 诪讬讛讜 讘讬专讜砖诇诪讬 讘驻专拽 讻诇诇 讙讚讜诇 (讛"讘) 诪砖诪注 讻讚讘专讬 专砖"讬 讝"诇, 讚讙专住讬谞谉 讛转诐 诪讛 爪讘讬注讛 讛讬转讛 讘诪砖讻谉, 砖讛讬讜 诪砖专讘讟讬谉 讘讘讛诪讛 讜注讜专讜转 讗诇讬诐 诪讗讚诪讬诐, 讗诪专 专' 讗住讬 讛讚讗 讗诪专讛 讛注讜砖讛 讞讘讜专讛 讜谞爪专专 讛讚诐 讞讬讬讘 诪砖讜诐 爪讜讘注, 讛诪讗讚讬诐 讗讜讚诐 讘砖驻讛 讞讬讬讘, 讜讛诪讜爪讬讗 讗转 讛讚诐 讞讬讬讘 诪砖讜诐 谞讟讬诇转 谞砖诪讛 砖讘讗讜转讜 诪拽讜诐. 讜讗讜诇讬 讗诐 讛讜讗 爪专讬讱 诇爪讘讜注 讗讜转讜 诪拽讜诐 诇砖讜诐 注谞讬谉 拽讗诪专 砖讛讜讗 讞讬讬讘 讗祝 诪砖讜诐 爪讜讘注, 讜诇讛转讞讬讬讘 砖转讬诐 诪砖讜诐 爪讜讘注 讜诪砖讜诐 谞讟讬诇转 谞砖诪讛, 讜讻讚讗诪专讬谞谉 讘驻专拽 讻诇诇 讙讚讜诇 (砖讘转 注讛, 讗) 诪砖讜诐 爪讜讘注 讗讬谉 诪砖讜诐 谞讟讬诇转 谞砖诪讛 诇讗, 讗讬诪讗 讗祝 诪砖讜诐 爪讜讘注.



讜讛爪讚谉 诇爪讜专讱 讞讬讬讘 砖诇讗 诇爪讜专讱 驻讟讜专. 驻讬专砖 专砖"讬 讝"诇: 砖诇讗 诇爪讜专讱 诇驻讬 砖讗讬谉 讘诪讬谞谉 谞讬爪讜讚. 讜讗讬谞讜 诪讞讜讜专, 讚讗诐 讻谉 讗驻讬诇讜 诇爪讜专讱 谞诪讬 驻讟讜专. 讗诇讗 诪砖诪注 讚砖诪讜谞讛 砖专爪讬诐 讛讗诪讜专讬诐 讘转讜专讛 讗讬谉 讚专讻谉 诇讛讝讬拽 讜讻诇 爪讬讚转谉 讛讬讗 诇爪讜专讱, 讗讘诇 砖讗专 砖拽爪讬诐 讜专诪砖讬诐 砖讚专讻谉 诇讛讝讬拽 驻注诪讬诐 讗讚诐 爪讚谉 砖诇讗 诇爪讜专讱, 讻诇讜诪专 砖诇讗 讬讝讬拽讜 讜诪砖讜诐 讛讻讬 转谞讬 驻诇讜讙转讗 讘住讬驻讗, 讜讛讜讗 讛讚讬谉 诇专讬砖讗. 讛专诪讘"谉 讝"诇.



讞讬讛 讜注讜祝 砖讘专砖讜转讜 讛爪讚谉 驻讟讜专. 讬专讜砖诇诪讬 (讛"讗): 诇讗 讗诪专 讗诇讗 砖讘专砖讜转, 讛讗 讗讬谞讜 讘专砖讜转 讗讚诐 讞讬讬讘, 讗诪专 专' 讬讜住讬 讛讚讗 讗诪专讛 砖讜专 砖诪专讚 讛爪讚讜 讘砖讘转 讞讬讬讘.





讛诪讗讬专讬

诪讬 砖谞讻谞住讛 诇讜 爪驻讜专 转讞转 讻谞驻讬讜 讬讜砖讘 讜诪砖诪专讛 注讚 砖转讞砖讱 讜诪讜转专 诇讻转讞诇讛 讻诇 驻讟讜专 讛讗诪讜专 讘诪住讻转讗 讝讜 驻讬专讜砖讜 驻讟讜专 讗讘诇 讗住讜专 讞讜抓 诪砖诇砖讛 讜讛诐 爪讬讚转 爪讘讬 讻诪讜 砖讻转讘谞讜 讜爪讬讚转 谞讞砖 讜砖讗专 讛诪讝讬拽讬谉 砖讗驻讬' 诇讗 讛讬讛 爪讚 住讻谞讛 讘谞砖讬讻转诐 讻诇 砖诪转讻讜讬谉 砖诇讗 讬砖讻讜讛讜 诪讜转专 诇爪讜讚诐 专"诇 砖讬讛讗 讻讜驻讛 注诇讬讛诐 拽注专讛 讗讜 诪拽讬祝 注诇讬讛诐 讗讜 拽讜砖专谉 讜讻谉 诪驻讬住 诪讜专住讗 砖讗诐 诇注砖讜转 诇讛 驻讛 诇专驻讜讗讛 讗住讜专 砖讛专讬 讛讜讗 诪转拽谉 讛诪讻讛 讜讛专讬 讛讜讗 讻转拽讜谉 讻诇讬 砖注讜砖讛 诇讛 驻讛 诇讛讻谞讬住 讛讗讜讬专 诇转讜讻讛 砖诇讗 转讞讝讜专 诇住讜专讛 讜讝讛 讛讜讗 爪专讱 讙讜驻讜 砖拽驻讬讚 讛讜讗 注诇 讗讜转讜 讛驻转讞 砖讬注诪讜讚 驻转讜讞 讗讘诇 讗诐 诇讗 谞转讻讜谉 讗诇讗 诇讛讜爪讬讗 诇讬讞讛 砖讬砖 砖诐 注讻砖讬讜 讜注讜拽爪转讜 讜讗讬谞讜 讞讜砖砖 讗诐 转讞讝讜专 诇讬住转诐 诪讜转专 讜讻讘专 讘讬讗专谞讜 注谞讬谞诐 讘驻专拽 专讗砖讜谉 讜讻谉 诪讞讟 砖诇 讬讚 谞讟诇转 诇讻转讞讬诇讛 诇讬讟讜诇 讘讛 讗转 讛拽讜抓 砖讛讜讗 诪爪注专讜 讜讝讛讜 转拽讜谉 讛诪讜专住讗 砖讛专讬 讗讬谞讜 讞讜砖砖 讗讞专 砖转爪讗 讗诐 讬讞讝讜专 讛谞拽讘 讜讬住转诐:



讻讜驻讬谉 诇讻转讞讬诇讛 讗转 讛拽注专讛 砖诇 讞专住 注诇 讛谞专 砖诇讗 转讗讞讜讝 讘拽讜专讛 讗注"驻 砖讗驻砖专 砖转讻讘讛 诇住讬讘讛 讝讜 讜讻谉 注诇 爪讜讗讛 砖诇 拽讟谉 砖诇讗 讬讜讞诇拽讜 讘讛 专讙诇讬讜 讜讬讻砖诇 讜讻谉 注诇 注拽专讘 砖诇讗 讬砖讜讱 讗驻讬' 讘诪拽讜诐 砖讗讬谉 住讻谞讛 讘谞砖讬讻转讜 讻诪讜 砖讘讬讗专谞讜:



讚讘专讬诐 讗诇讜 讻诇诐 讬转讘讗专讜 讘驻专拽 砖专爪讬诐 砖讻诇诐 诇讚注转 专' 砖诪注讜谉 讛诐 砖谞讜讬讜转 砖住讜讘专 诪诇讗讻讛 砖讗讬谞讛 爪专讬讻讛 诇讙讜驻讛 驻讟讜专 注诇讬讛 讜诇诪讚谞讜 诪讛诐 砖讛诇讻讛 讻专' 砖诪注讜谉 讻诪讜 砖讘讬讗专谞讜 讘驻专拽 砖谞讬 讜诪"诪 讬砖 讟讜专讞讬诐 诇讛注诪讬讚诐 讗祝 诇专' 讬讛讜讚讛 讜住讜讙讬转 驻专拽 砖专爪讬诐 住讜讙讬讗 讘注诇诪讗 讛讜讗 讜讻谉 讬专讗讛 诪讚讘专讬 讙讚讜诇讬 讛诪讞讘专讬诐 砖驻住拽讜 讻专' 讬讛讜讚讛 讜驻住拽讜 讘讗诇讜 砖驻讟讜专 讜诪讜转专 注诇 讛讚专讱 砖讘讬讗专谞讜诐 讘驻' 专讗砖讜谉 讜讻谉 专讗讬讛 砖讛专讬 砖诪讜讗诇 讛讜讗 讘注诇 砖诪讜注讛 讝讜 砖诇 驻讟讜专讬诐 讗诇讜 砖讛诐 讘讚讬谉 驻讟讜专 讜诪讜转专 讜讛讜讗 讘注爪诪讜 谞讗诪专 注诇讬讜 讘驻专拽 砖诇讬砖讬 砖住讜讘专 讻专' 讬讛讜讚讛 讜讗注"驻 砖讬砖 讟讜专讞讬诐 诇转专抓 砖诇讗 讗诪专 砖诪讜讗诇 砖诪讜注转 驻讟讜专 讜诪讜转专 讗诇讗 诇讚注转 讛住讜讘专 讻专' 砖诪注讜谉 砖谞讜讬讗 讚讞讬拽讗 讛讬讗 讜讗讬谉 诇住诪讜讱 注诇讬讜:



讜谞砖诇诐 讛驻专拽 转讛诇讛 诇讗诇:



驻专拽 讗专讘注讛 注砖专 讘注讝专 讛爪讜专:



砖诪谞讛 砖专爪讬诐 讜讻讜' 讝讛 讛驻专拽 讛讻讜谞讛 讘讜 诇讛砖诇讬诐 诪讛 砖讻讘专 讛讜转讞诇 诇讘讗专 诇诪注诇讛 诪注谞讬谞讬 诪诇讗讻转 讛爪讬讚讛 讜诇讛转讞讬诇 讘讜 讘讘讬讗讜专 讛讞诇拽 讛砖谞讬 砖讘诪住讻转讗 讝讜 讘诪诇讗讻讜转 讛讗住讜专讜转 诪讚讘专讬 住讜驻专讬诐 讜讘驻专讟 讘诪讛 砖谞讗住专 诪讞诪转 砖谞专讗讜转 讻诪诇讗讻讛 诇爪专讱 讞讜诇 讜讘诪讛 砖谞讗住专 诪讞诪转 住专讱 专驻讜讗讛 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖诇砖讛 讞诇拽讬诐 讛专讗砖讜谉 诇讛砖诇讬诐 讘讬讗讜专 注谞讬谞讬 诪诇讗讻转 讛爪讬讚讛 讜讛砖谞讬 讘拽爪转 诪诇讗讻讜转 谞讗住专讜 诪讚讘专讬 住讜驻专讬诐 诪讞诪转 砖谞专讗讬转 讻诪诇讗讻讛 讛谞注砖讬转 诇爪专讱 讞讜诇 讜讛砖诇讬砖讬 讘拽爪转 诪诇讗讻讜转 谞讗住专讜 诪讚讘专讬 住讜驻专讬诐 诪讞诪转 住专讱 专驻讜讗讛:



讜讛诪砖谞讛 讛专讗砖讜谞讛 砖诪谞讛 砖专爪讬诐 讛讗诪讜专讬诐 讘转讜专讛 讛爪讚谉 讜讛讞讜讘诇 讘讛诐 讞讬讬讘 讜专诪砖讬诐 讛讞讜讘诇 讘讛诐 驻讟讜专 讛爪讚谉 诇爪专讱 讞讬讬讘 讜砖诇讗 诇爪讜专讱 驻讟讜专 讞讬讛 讜注讜祝 砖讘专砖讜转讜 讛爪讚谉 驻讟讜专 讜讛讞讜讘诇 讘讛诐 讞讬讬讘 讗诪专 讛专"诐 驻讬' 讚注 讻讬 讛讞讜讘诇 讜讛注讜砖讛 讞讘讜专讛 讗讬谞讜 讞讬讬讘 讗诇讗 讘砖谞讬 转谞讗讬诐 讛讗讞讚 砖讬注砖讛 讞讘讜专讛 讘谞驻砖 讞讬讛 砖讬砖 诇讛 注讜专 讜讬爪讗 诪诪谞讜 讚诐 讗讜 砖讬讛讬讛 讛讚诐 爪专讜专 转讞转 讛注讜专 讻诪讜 砖讬讗专注 诪讛讻讗转 讛讗讘谉 讜讻讬讜爪讗 讘讜 讜讛转谞讗讬 讛砖谞讬 讛讜讗 砖讬转讻讜讬谉 讘讗讜转讛 讞讘讜专讛 砖讬讛谞讛 讘讗讜转讜 讚诐 讗讜 讘讗讜转讜 讘砖专 诇专驻讜讗讛 讗讜 诇讛讗讻讬诇讛 诇讘讛诪讛 讗讘诇 讗诐 诇讗 谞转讻讜讜谉 讗诇讗 诇讛讬讝拽 讛讘讛诪讛 讗讜 诇爪注专讛 讛专讬 讛讜讗 诪拽诇拽诇 讜讻讘专 拽讚诐 诇讛诐 讛注拽专 讘讗诪专诐 讻诇 讛诪拽诇拽诇讬谉 驻讟讜专讬谉 讜讝讛讜 注谞讬谉 讗诪专诐 讛讞讜讘诇 讘爪专讬讱 诇讻诇讘讜 讜讛讘注讬专 讘爪专讬讱 诇讗驻专讜 讗讝 讬讛讬讛 讞讬讬讘 讜讛砖讜专祝 讚讘专 诪谉 讛讚讘专讬诐 讜诪转讻讜讬谉 诇讗驻专讜 讛讜讗 诪讘注讬专 讛诪谞讜讬 讘讻诇诇 讗讘讜转 诪诇讗讻讜转 讜讛讞讜讘诇 讜谞转讻讜讜谉 诇诪讛 砖讝讻专谞讜 讛讜讗 转讜诇讚转 诇驻讬 砖讛讜讗 诪驻专拽 讗讜转讜 讚讘专 讜诪讘讚讬诇讜 诪讞讘专讜 讜讗诪专 讘讻讗谉 讻讬 讗诇讜 讛砖诪谞讛 诪讬谞讬诐 讛谞讝讻专讬诐 讘转讜专讛 诇注谞讬谉 讛讟讜诪讗讛 讜讛诐 讛讞讜诇讚 讜讛注讻讘专 讜讛爪讘 诇诪讬谞讛讜 讜讛讗谞拽讛 讜讛讻讞 讜讛诇讟讗讛 讜讛讞讜诪讟 讜讛转谞砖诪转 讛诐 讻诇诐 讘注诇讬 注讜专 讜诇驻讬讻讱 讛讞讜讘诇 讘讛诐 讻诪讜 砖讛转谞讬谞讜 讬讛讬讛 讞讬讬讘 讜讝讜诇转诐 诪谉 讛砖专爪讬诐 讜讛专诪砖讬诐 讗讬谉 诇讛诐 注讜专 讜诇驻讬讻讱 讛讞讜讘诇 讘讛诐 驻讟讜专 诇驻讬 砖讛讜讗 诪转讞讚砖 讜讞讜讝专 诇拽讚诪讜转讜 讜讻诪讜 讻谉 讛讛讜专讙谉 驻讟讜专 讗诇讗 讛谞讜诇讚 诪讛诐 诪讝讻专 讜谞拽讘讛 讜讻讘专 谞转讘专专 讘诪诇讗讻转 讛专驻讜讗讜转 讻讬 讛注讜专 讻砖谞讞讘诇 诇讗 讬砖讜讘 讻诪讜 砖讛讬讛 诇注讜诇诐 讜诇驻讬讻讱 讛讜讗 讞讬讬讘 注诇 讻诇 诪讛 砖讬砖 诇讜 注讜专:



讗诪专 讛诪讗讬专讬 讛诪砖谞讛 讛专讗砖讜谞讛 诪诪谞讜 讗诪谞诐 转讬讜讞讚 诇讘讗专 注谞讬谉 讛讞诇拽 讛专讗砖讜谉 讜讛讜讗 砖讗诪专 砖诪谞讛 砖专爪讬诐 讛讗诪讜专讬诐 讘转讜专讛 讜讛诐 讛讞诇讚 讜讛注讻讘专 讜讛转谞砖诪转 讜讛讗谞拽讛 讜讛讻讞 讜讛讞诪讟 讜讛爪讘 讜讛诇讟讗讛 讛爪讚谉 讞讬讬讘 砖讻诇诐 诪讞讜住专讬 爪讬讚讛 讛诐 讜讛讞讜讘诇 讘讛诐 讞讬讬讘 诪驻谞讬 砖讬砖 诇讛诐 注讜专 诇注谞讬谉 砖讘转 诇讛讬讜转 讞讘讜专讛 砖诇讛诐 谞拽专讗转 讞讘讜专讛 砖注讜专谉 拽砖讛 诇讬拽专讗 注讜专 讻讘讛诪讛 讜讞讬讛 讜注讜祝 讗讘诇 砖讗专 砖拽爪讬诐 讜专诪砖讬诐 讗讬谉 诇讛诐 注讜专 砖讬讛讗 拽专讜讬 注讜专 诇注谞讬谉 讝讛 讜诇驻讬讻讱 讛讞讜讘诇 讘讛诐 驻讟讜专 讜诇注谞讬谉 爪讬讚讛 讗讬谉 讞诇讜拽 讘讬谞讬讛诐 诇砖诪谞讛 砖专爪讬诐 讜诇讗 讛驻诇讬讙 讘讬谞讬讛诐 讗诇讗 诇注谞讬谉 讞讘诇讛 讜讛爪讚谉 诇爪讜专讱 讻讙讜谉 诇爪讜专讱 专驻讜讗讛 讞讬讬讘 讛讜讗讬诇 讜诪讞讜住专讬 爪讬讚讛 讛诐 讜砖诇讗 诇爪讜专讱 驻讟讜专 诪爪讚 诪诇讗讻讛 砖讗讬谞讛 爪专讬讻讛 诇讙讜驻讛 讜讗祝 讘砖诪谞讛 砖专爪讬诐 讻谉 讜诪砖谞转谞讜 讻专' 砖诪注讜谉 讜诪"诪 讙讚讜诇讬 讛诪讞讘专讬诐 驻住拽讜 讻砖讬讟转诐 讘讻诇诐 砖讘讬谉 诇爪讜专讱 讘讬谉 砖诇讗 诇爪讜专讱 讻讙讜谉 诇砖讞拽 讘讛诐 讞讬讬讘 砖诪诇讗讻讛 砖讗讬谞讛 爪专讬讻讛 诇讙讜驻讛 讞讬讬讘讬谉 注诇讬讛 讜诪"诪 讞讬讛 讜注讜祝 砖讘专砖讜转讜 砖讗讬谉 诪讞讜住专讬诐 爪讬讚讛 讛爪讚谉 驻讟讜专 讜讛讞讜讘诇 讘讛谉 讞讬讬讘 讜爪专讬讱 砖转讚注 砖讞讘诇讛 讛谞讝讻专转 讘诪砖谞讛 讝讜 诇讞讬讬讘 讘砖诪谞讛 砖专爪讬诐 讜诇驻讟讜专 讘砖讗专 砖专爪讬诐 讛讜讗 砖谞爪专专 讛讚诐 讜诇讗 讬爪讗 砖诪转讜讱 拽讜砖讬 讛注讜专 讛讚诐 谞砖讗专 谞爪专专 讘诪拽讜诪讜 讜讛专讬 讛讚诐 谞注拽专 诇讙诪专讬 讗诇讗 砖讛注讜专 诪注讻讘讜 讜讛专讬 讛讬讗 讞讘讜专讛 砖讗讬谞讛 讞讜讝专转 讜讗注"驻 砖诇讗 讬爪讗 讞讘讜专讛 讛讬讗 讗讘诇 砖讗专 砖专爪讬诐 讜砖拽爪讬诐 讜专诪砖讬诐 诪转讜讱 专讻讜转 讛注讜专 讗诇讜 讛讬讛 讛讚诐 谞注拽专 诇讙诪专讬 诇讗 讛讬讛 讛讚诐 注讜诪讚 谞爪专专 讗诇讗 讬讜爪讗 讛讬讛 砖讗讬谉 讻讗谉 注讜专 砖讬注讻讘谞讜 讗诇讗 砖诇讗 谞注拽专 讛讚诐 诇讙诪专讬 讜讗讬谉 讻讗谉 讞讘诇讛 讜诪转讜讱 讻讱 讻诇 砖诇讗 讬爪讗 讛讚诐 驻讟讜专 讛讗 诪"诪 讗诐 讬爪讗 讛讚诐 讗祝 讘讗诇讜 讞讬讬讘 砖诪讗讞专 砖讗诐 讛专讙谉 讞讬讬讘 诪讛 诇讬 拽讟诇讗 讻诇讛 诪讛 诇讬 拽讟诇讗 驻诇讙讗 砖讗讬住讜专 讞讘诇讛 诪砖讜诐 谞讟讬诇转 谞砖诪讛 讛讜讗 讜讻诇 讛讜爪讗转 讚诐 谞讟讬诇转 谞砖诪讛 讛讜讗 讻诪讜 砖讬转讘讗专 讘讙诪专讗 讜讻谉 讛诇讻讛 讜砖诪讗 转讗诪专 诇专' 讬讜讞谞谉 砖驻讬专砖 讞讜讘诇 讞讬讬讘 讘爪专讬讱 诇讻诇讘讜 谞爪专专 讛讚诐 诪讛 转拽讜谉 讬砖 讘讜 讻讘专 讘讬讗专谞讜 诇诪注诇讛 砖讻讱 讛诪谞讛讙 诇讛讻讜转诐 讻讚讬 砖讬爪讗 讛讚诐 讜讛专讬 谞注砖讬转 诪拽爪转 讻讜谞转讜 讜讛讜讗 讻砖诐 诪砖诪注讜谉 砖讛讜讗 讞讬讬讘 讜讙讚讜诇讬 讛专讘谞讬诐 驻讬专砖讜 讘讞讜讘诇 砖谞爪专专 讛讚诐 砖讞讬讜讘讜 诪砖讜诐 爪讜讘注 讜讗讬谉 谞专讗讛 讻谉 讗诇讗 诪砖讜诐 谞讟讬诇转 谞砖诪讛 砖讘讗讜转讜 诪拽讜诐 讜诪"诪 讘转诇诪讜讚 讛诪注专讘 砖讘驻专拽 讻诇诇 讙讚讜诇 谞专讗讛 诇讻讗讜专讛 讻讚讘专讬讛诐 讜讛讜讗 砖讗诪专讜 砖诐 诪讛 爪讘讬注讛 讛讬转讛 讘诪砖讻谉 砖讛讬讜 诪砖专讘讟讬谉 讘讘讛诪讛 讜注讜砖讬诐 注讜专讜转 讗诇讬诐 诪讗讚诪讬诐 讗"专 讬讜住讬 讛讚讗 讗诪专讛 讛注讜砖讛 讞讘讜专讛 讜谞爪专专 讛讚诐 讞讬讬讘 诪砖讜诐 爪讜讘注 讛诪讗讚讬诐 讗讜讚诐 讘砖驻讛 讞讬讬讘 讛诪讜爪讬讗 讚诐 讞讬讬讘 诪砖讜诐 谞讟讬诇转 谞砖诪讛 砖讘讗讜转讜 诪拽讜诐 讗诇讗 砖讬砖 诪驻专砖讜 砖讻诇 砖专讜爪讛 讘爪讘讬注转讜 讞讬讬讘 讗祝 诪砖讜诐 爪讜讘注:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讞讜讘诇 讗讬谞讜 讘讻诇诇 讗讘讜转 诪诇讗讻讜转 讜讞讬讜讘讜 讬专讗讛 砖讛讜讗 诪砖讜诐 砖讜讞讟 讜讻谉 讛住讻讬诪讜 专讜讘 诪驻专砖讬诐 砖讛专讬 拽爪转 谞讟讬诇转 谞砖诪讛 讛讜讗 讜讻谉 讬专讗讛 诪诪"砖 诪讛 诇讬 拽讟诇讛 讻诇讛 讜讻讜' 讜诪"诪 讙讚讜诇讬 讛诪讞讘专讬诐 讻转讘讜 砖讛讬讗 转讜诇讚讛 砖诇 诪驻专拽 讜讛讜讗 转诪讛:



讝讛 砖讘讬讗专谞讜 讘诪砖谞讛 讘讞讬讛 讜注讜祝 砖讘专砖讜转讜 砖讛爪讚谉 驻讟讜专 诪"诪 诇讻转讞讬诇讛 讗住讜专 讻讚讬谉 讻诇 驻讟讜专讬 讚砖讘转 讜诪讻讗谉 讬砖 砖诪转诪讬讛讬谉 讛讬讗讱 爪讚讬谉 讗讜转谉 诇讻转讞诇讛 讘讬讜诐 讟讜讘 讜讛专讬 讛讬讛 讗驻砖专 诪讘注专讘 讜驻讬专砖讜 砖诪讗讞专 砖讘砖讘转 驻讟讜专 讘讬讜诐 讟讜讘 讜诇爪讜专讱 讗讜讻诇 谞驻砖 诪讜转专 诇讻转讞讬诇讛 讜讗祝 讘讞爪专 讙讚讜诇讛 砖诇讗 讛爪专讬讻讜 诇拽讟谉 讗诇讗 讘讘讬讘专 讜诪"诪 讻转讘讜 讘谞诪讜拽讬 拽爪转 专讘谞讬诐 砖讗诐 讬爪讗讜 转专谞讙讜诇讬讜 讘讞讜抓 讘砖讘转 讗住讜专 诇讛砖讬讘诐 讘讘讬转 讚专讱 爪讬讚讛 讗诇讗 拽讜专讗 诇讛诐 讜讗诐 讬讘讗讜 讬讘讗讜 讗讜 注讜诪讚 讘驻谞讬讛诐 砖诇讗 讬专讞讬拽讜 诇诇讻转 讗讘诇 讘讞爪专讜 诪讜转专 讜讬砖 讗讜诪专讬诐 砖诇讗 谞讗诪专讛 诪砖谞讛 讝讜 讗诇讗 讘注讜祝 讜讞讬讛 讛诪讚讘专讬讬诐 砖讙讚诇讜 讘专砖讜转讜 讗讘诇 转专谞讙讜诇讬诐 讜讗讜讜讝讬诐 讜砖讗专 讛讘讬讬转讬讬诐 讗祝 诪专讛"专 诇讘讬转 诪讜转专:



砖诪谞讛 砖专爪讬诐 讻讘专 讘讬讗专谞讜 讘诪住讻转 讞讜诇讬谉 驻' 讛注讜专 讜讛专讜讟讘 砖讘讗专讘注讛 诪讛诐 讜讛诐 讛讗谞拽讛 讜讛讻讞 讜讛讞讜诪讟 讜讛诇讟讗讛 讗讬谉 诇讛诐 注讜专 讞诇讜拽 讘驻谞讬 注爪诪讜 讗诇讗 注讜专讜转讬讛谉 讻讘砖专谉 诇讟诪讗 讘讻注讚砖讛 讗讘诇 讛讞诇讚 讜讛注讻讘专 讜讛爪讘 讜讛转谞砖诪转 注讜专谉 讞诇讜拽 诪讘砖专谉 讜讗讬谞讜 诪讟诪讗 讜诇诪讚转 砖讗讬谉 讛诇讻讛 讻专' 讬讛讜讚讛 砖讗诪专 讛诇讟讗讛 讻讞讜诇讚讛 讻诪讜 砖讘讬讗专谞讜 砖诐:





诪讛专砖"讗 - 讞讬讚讜砖讬 讛诇讻讜转

讘讚"讛 讜诪诪讗讬 讚驻讟讜专 讻讜' 讚讗转讬讗 讻专"砖 讗"砖 讚诪讬讬专讬 讗驻讬诇讜 讜讚讗讬 讻讜' 注讻"诇 讜讛讜讗 讛讚讬谉 讚讗转讬讗 谞诪讬 讻专"讬 讜讗驻讬诇讜 讜讚讗讬 讞讘讬诇 诇诪讗讬 讚诪住讬拽 讚诪砖讜诐 诪拽诇拽诇 砖专讬 讗诇讗 讚谞拽讟讜 专"砖 讚拽讬讬诪讬谞谉 讛讻讗 讗诇讬讘讬讛 诇讗转讜讬讬 讚驻讟讜专 讜诪讜转专 讘诪驻讬住 诪讜专住讗 讜诇诪讗讬 讚住"讚 诪注讬拽专讗 讛讬讬谞讜 讚诇讗 讬讚注 诇诪砖专讬 诪砖讜诐 诪拽诇拽诇 诇专"讬 讗诇讗 诪砖讜诐 讚讛讜讬 讚讘专 砖讗讬谞讜 诪转讻讜讬谉 讜讗"讻 注"讻 讗讬讬专讬 讘讗讬谞讜 讜讚讗讬 讞讘讬诇 讚讗"讻 讛讜讛 驻住讬拽 专讬砖讬讛 讜讞讬讬讘 讞讟讗转 诇专"砖 讜讻转讘讜 讛转讜住' 讚讗驻讬诇讜 诇驻讜诐 讗讜转讛 住讘专讗 讚讗讬谞讜 讜讚讗讬 讞讘讬诇 诪讬讬转讬 讛讻讗 砖驻讬专 诪讬谞讬讛 诇诪驻讬住 诪讜专住讗 诇诪砖专讬 诪砖讜诐 爪注专讗 讚讙讜驻讛 讚诪讚讘专讬 专"讬 谞砖诪注 诇专"砖 讜讚讜"拽:


转讜住驻讜转 讘讚"讛 讗诪专 砖诪讜讗诇 讻讜' 转讬诪讛 诇专"讬 讻讜' 讚诇诪讗 讻讜' 注讜专 砖诇 注讙诇 讻讜' 注讻"诇 讗注"讙 讚诇拽诪谉 诇专"讬 讚诪讜拽诪讬谞谉 讛讘专讬讬转讗 讻讜讜转讬讛 讚诇讬转 诇讛讜 注讜专 讙诐 诇注谞讬谉 砖讘转 讜诇讗 转拽砖讬 诪注讜专 砖诇 注讙诇 讛专讱 讚讗讬讻讗 诇驻诇讜讙讬 诪讻诇 诪拽讜诐 诇砖诪讜讗诇 拽砖讬讗 诇讛讜 讟驻讬 诪谞诇讬讛 讚讗讬讻讗 诇驻诇讜讙讬 讜讗讬诪讗 讚专讘谞谉 诪讜讚讜 诇注谞讬谉 砖讘转 讻讬讜谉 讚诇讗 诪爪讬谞讜 讚驻诇讬讙讬 注诇讛 讚专"讬 讜拽"诇:


讘讚"讛 注"讻 诇讗 驻诇讬讙讬 讜讻讜' 讜驻讬' 讘拽讜谞讟专住 讛转诐 讻讜' 讜讗讬讻讗 诇诪讬诪专 讻讜' 注讻"诇 拽"拽 讗诪讗讬 诇讗 讚讞讜 驻讬' 讛拽讜谞讟专住 讚讛转诐 讚讗讬 专讘谞谉 诇讗 讚专砖讬 讛讟诪讗讬诐 讻诇诇 讜讟注诪讬讬讛讜 诪砖讜诐 讙讬砖转' 诇讞讜讚 讗诪讗讬 诪讜拽讬 诇拽诪谉 讛讘专讬讬转讗 讟驻讬 讻专"讬 诪讛谞讛讜 专讘谞谉 讜讚讜"拽:





诪讛专砖"讗 - 讞讬讚讜砖讬 讗讙讚讜转

讬讚讗讙讜 讻讜'. 专"诇 讬讚讗讙讜 讜讘注讜 诇讗驻讜砖讬 讘专讞诪讬 讟驻讬 谞讙讚 诪讛"讚 砖砖诇谞讜 讘讛谉 讜讻讛"讙 讗诪专讬' 讘诪住' 诪"拽 讘诪砖驻讞讛 砖诪转 诇讛 诪转 讜拽"诇:





讞讻诪转 砖诇诪讛

专砖"讬 讘讚"讛 转讞转 讻谞驻讬讜 讻讜' 砖谞谞注诇 讘驻谞讬讜 诪讗诇讬讜 讻爪"诇:





专砖"砖

讙诪专讗 讛爪讚 谞讞砖 讻讜' 讜诪诪讗讬 讚驻讟讜专 讜诪讜转专 讚转谞谉 讻讜' 讜注诇 注拽专讘 砖诇讗 转讬砖讱. 诇讻讗讜专讛 拽砖讛 诪讛讗 讚讘讘专讻讜转 (诇讙) 诪讞诇拽讬谞谉 讘讬谉 谞讞砖 诇注拽专讘 (讜注诪砖"讻 诇拽诪谉 拽讻讗 讘 讘住"讚) 讜讘讻讗谉 讬"诇 讚注"讻 讛讗 讚注拽专讘 讗讬谞讜 讘讬砖 讞砖砖 住讻谞讛. 讚讗"讻 讻诇 讗讬住讜专讬 讚讗讜专讬讬转讗 砖专讬 讜讗讬讱 讬讗诪专 注诇 讝讛 专讬讘"讝 讞讜砖砖谞讬 诇讜 诪讞讟讗转 (砖诐):



讘诪砖谞讛 讜讛讞讜讘诇 讘讛谉 讞讬讬讘. 注驻讬专砖"讬. 讜讛专诪讘"诐 诪驻专砖 讚讞讬讬讘 诪砖讜诐 诪驻专拽 砖讛讬讗 转讜诇讚讛 讚讚砖. 讜砖讗专 砖拽讜"专 讚驻讟讜专 讚注转讜 讝"诇 讗祝 砖讬爪讗 讛讚诐 诇讞讜抓 讻诪"砖 讛讛"诪 讘驻"讞 讛"讟. 讜讛拽砖讛 讘转讜专"注 诪讛讗 讚诇注讬诇 (注讛) 讚驻诇讬讙讬 专"讬 讜专讘谞谉 讘驻讜爪注 讞诇讝讜谉 讗讬 讞讬讬讘 诪砖讜诐 诪驻专拽 讜诪驻专砖 专讘讗 讚驻诇讬讙讬 讘讗诐 讬砖 讚讬砖讛 砖诇讗 讘讙讚"拽. 讛讗 讻讬讜谉 讚讗讬谉 诇讜 注讜专 诇讗 砖讬讬讱 讘讜 诪驻专拽 注"砖. 讜讛谞讛 讘驻讬讛"诪 讘讗专 讛专诪讘"诐 讛讟注诐 诇驻讬 砖讛讜讗 诪转讞讚砖 讜讞讜讝专 诇拽讚诪讜转讜 讜讘讞诇讝讜谉 驻诇讬讙讬 讗驻讬诇讜 讘驻爪注讜 诪转 讚讗驻讬诇讜 专讘讗 诇讗 讗诪专 砖诐 讗诇讗 讗驻讬' 转讬诪讗 砖驻爪注讜 讞讬 讜专"诇 讚讘驻爪注讜 讞讬 谞诪讬 诪讬讬专讬 讜讘诪转 诇讗 讬讞讝讜专 注讜讚 诇拽讚诪讜转讜 诇讻谉 讛讜爪专讱 专讘讗 诇讞讚砖 注讜讚 讟注诐 讚住"诇 诇专讘谞谉 讚讗讬谉 讚讬砖讛 讗诇讗 讘讙"拽. 讜专"讬 讘讗诪转 住"诇 讚讗驻讬诇讜 讘讞讬 讚讞讜讝专 诇拽讚诪讜转讜. 诪"诪 讻砖讬爪讗 诇讞讜抓 讞讬讬讘 讜讘专讬讬转讗 讚讞讜诇讬谉 砖讛讘讬讗讜 砖诐 讛讛"诪 讜讻"诪 讚诪讞讬讬讘转 讘砖讗专 砖拽讜"专 讘讬爪讗 讛讚诐 讗转讬讗 讻专"讬. 讜诇讛"讻 讗诇讗 讻住转诐 诪转谞讬转讬谉 讚诇讗 讞诇拽讛 讘讬谉 讬爪讗 诇诇"讬 讜谞讻讜谉 讘住"讚:



转讜住驻讜转 讚"讛 讛爪讚谉. 讗讘诇 讘砖诪讜谞讛 砖专爪讬诐 讻讜' 住转诪讬讛讜 谞讬爪讜讚讬谉 诇爪讜专讱 注讜专谉. 讜讘专"谉 讻' 诪驻谞讬 砖讛谉 讗讬谉 讚专讻谉 诇讛讝讬拽 讜讻诇 爪讬讚转谉 诇爪讜专讱 讛讬讗 讻讜'. 讜拽"诇 讚讛讗 讙诐 诪讛诐 讬砖 砖诪讝讬拽讬谉 讗转 讛砖讚讜转 讜讗转 讛讗讬诇谞讜转 讜讻讚转谞谉 讘驻"拽 讚诪讜"拽 爪讚讬谉 讗转 讛讗讬砖讜转 (讜讛诐 转谞砖诪转) 讜讗转 讛注讻讘专讬诐 诪砖讚讛 讛讗讬诇谉 讜诪砖讚讛 讛诇讘谉 讻讜' 讜注讻讘专讬谉 住讜专谉 专注 讛讜专讬讜转 (讬讙) 讜专砖讬注讬 谞讬谞讛讜 讻讜' 诇讗 诪住转讬讬讛讜 讚讗讻诇讬 讗诇讗 拽专讬讬谉 诇讞讘专讬讛讜谉 讻讜' (转讜住' 讘讘"诪 诪' 讘砖诐 讛讬专讜砖诇诪讬):





讘谞讬讛讜

讗指诪址专 专址讘 讬职讛讜旨讚指讛, 讗指诪址专 专址讘: 砖讈职转旨值讬诐 注侄砖讉职专值讛 砖讈指注讜止转 讛植讜值讬 讛址讬旨讜止诐. 谞专讗讛 诇讬 讘住"讚, 拽讗 诪砖诪注 诇谉 砖讘砖诪讬诐 讛讜诇讻讬谉 讗讞专 讬讜诐 讜诇讬诇讛 砖讘讙谉 注讚谉 讛转讞转讜谉, 砖讛讜讗 转讞转 拽讜 讛诪砖讜讛, 砖讛诇讬诇讛 讛讜讗 讬"讘 砖注讜转, 讜讛讬讜诐 讛讜讗 讬"讘 砖注讜转 转诪讬讚 讘拽讬抓 讜讘讞讜专祝, 讗讬谉 讛驻专砖.
讜诪讛 砖讗诪专 砖讈指诇止砖讈 砖讈指注讜止转 专执讗砖讈讜止谞讜止转, 讬讜止砖讈值讘 讛址拽旨指讚讜止砖讈 讘旨指专讜旨讱职 讛讜旨讗 讜职注讜止住值拽 讘旨址转旨讜止专指讛 谞专讗讛 诇讬 讘住"讚, 讗专讘注讛 讞诇讜拽讜转 讗诇讜 砖讛诐 砖诇 砖诇砖 砖诇砖 讛诪讛 讻谞讙讚 讚' 讗讜转讬讜转 砖诐 '讗讚谞讬' 讘诪讬诇讜讗诐, 讗砖专 讻诇 讗讜转 讘诪讬诇讜讜 讛讜讗 砖诇砖讛 讗讜转讬讜转.
讜砖诇砖讛 砖注讜转 专讗砖讜谞讜转 讻谞讙讚 讗讜转 '讗诇祝' 讚砖诐 讗讚谞讬 诇讻讱 注讜住拽 讘讛诐 讘转讜专讛, 讜讘讙诪专讗 讗讬转讗 (注讘讜讚讛 讝专讛 讙:) 砖诪诇诪讚 讘讛诐 转讜专讛 诇讗讜转诐 砖诪转讜 拽讟谞讬诐, 讜讝讛讜 '讗诇祝' 诇砖讜谉 '讗址诇旨讜旨祝'专 讻诪讜 '讗植讗址诇侄旨驻职讱指 讞指讻职诪指讛' (讗讬讜讘 诇讙, 诇讙), 讗址诇旨讜旨驻执讬 讜旨诪职讬只讚指旨注执讬 (转讛诇讬诐 谞讛, 讬讚).
讜砖诇砖讛 砖谞讬讜转 讻谞讙讚 '讚诇转' 讚砖诐 '讗讚谞讬' 讜诇讻谉 讘讛诐 '讚指谉 讛址拽旨指讚讜止砖讈 讘旨指专讜旨讱职 讛讜旨讗 讗侄转 讛指注讜止诇指诐' 讜讛讬讬谞讜 '讚旨侄诇侄转' 讛讜讗 '讚讬谉' 讜诇讻谉 诪拽讜诐 讛诪砖驻讟 谞拽专讗 砖讈址注址专 砖讛讜讗 讚旨侄诇侄转, 讻诪讜 砖谞讗诪专 '讜职注指诇职转指讛 讬职讘执诪职转旨讜止 讛址砖址旨讈注职专指讛 讗侄诇 讛址讝职旨拽值谞执讬诐 讜职讗指诪职专指讛 诪值讗值讬谉 讬职讘指诪执讬' (讚讘专讬诐 讻讛, 讝)
 讜砖诇砖讛 砖注讜转 砖讗讞专讬讛诐 '讝指谉 讛址拽旨指讚讜止砖讈 讘旨指专讜旨讱职 讛讜旨讗 讗侄转 讻旨指诇 讛指注讜止诇指诐 讻旨只诇旨讜止' 讜讛诐 讻谞讙讚 讗讜转 讬讜"讚 讚砖诐 '讗讚谞讬' 讜讛讬讬谞讜 注诇 驻讬 诪讛 砖讗诪专 专讝"诇 讘驻住讜拽 '驻旨讜止转值讞址 讗侄转 讬指讚侄讱指 讜旨诪址砖职讉讘执旨讬注址 诇职讻指诇 讞址讬 专指爪讜止谉' (转讛诇讬诐 拽诪讛, 讟讝), 讗诇 转拽专讬 '讬讚讬讱' 讗诇讗 '讬讜讚讬讱' (讛拽讚诪转 转讬拽讜谞讬 讛讝讜讛专 讞, 讘)
讜砖诇砖讛 砖注讜转 讗讞专讜谞讬诐 讬讜止砖讈值讘 讜旨诪职砖讉址讞值拽 注执诐 诇职讜执讬旨指转指谉, 讛诐 讻谞讙讚 讗讜转 谞讜"谉 讚砖诐 '讗讚谞讬' 讻讬 谞讜"谉 专讜爪讛 诇讜诪专 讚讙, 讜诇讜讬转谉 讛讜讗 诪讬谉 讚讙. 讜讚注 讻讬 诪讛 砖讗诪专 '讬讜止砖讈值讘 讜旨诪职砖讉址讞值拽 注执诐 诇职讜执讬旨指转指谉' 诇砖讜谉 诪诇讬爪讛 讛讜讗 讝讛 注诇 诪讬转讜拽 讛讚讬谉 讘讞住讚 讜讘专讞诪讬诐, 讜讻讘专 讻转讘转讬 讘住"讚 讘讝讛 讘诪拽讜诐 讗讞专.





讞讬讚讜砖讬 专讘讬 注拽讬讘讗 讗讬讙专

讙诪专讗, 讜诪诪讗讬 讚驻讟讜专, [讚转谞谉 讙讘讬 讛爪讚 谞讞砖 讗诐 诪转注住拽 讘讜 砖诇讗 讬砖讻谞讜 讛讜讗 驻讟讜专] 讜诪讜转专 讚转谞谉 讻讜驻讬谉 拽注专讛 注诇 讛谞专 讜讻讜' 讜注诇 注拽专讘 砖诇讗 转讬砖讱.
拽砖讛 诇讬 讛讗 讗诪专讬谞谉 讘讘专讻讜转, 讛讬' 注讜诪讚 讘转驻讬诇讛, 讜谞讞砖 讻专讜讱 注诇 注拽讘讜 诇讗 讬驻住讬拽 讗讘诇 注拽专讘 驻讜住拽, 讛专讬 讚注拽专讘 讛讝讬拽讜 讬讜转专 拽专讜讘 诇讜讚讗讬 诪讛讬讝拽 谞讞砖, 讜讗"讻 讚诇诪讗 讘注拽专讘 讚讜拽讗 讛转讬专讜 诪诇讗讻讛 砖讗讬谉 爪专讬讱 诇讙讜驻讜, 讜诇讗 讘谞讞砖:





驻谞讬 讬讛讜砖注

砖诪谞讛 砖专爪讬诐 驻专拽 讬讚


讘诪砖谞讛 砖诪讜谞讛 砖专爪讬诐 讛讗诪讜专讬诐 讘转讜专讛 讛爪讚谉 讜讛讞讜讘诇 讘讛谉 讞讬讬讘. 讜驻讬专砖"讬 砖谞讬 驻讬专讜砖讬诐 讛驻讬专讜砖 讛讗讞讚 讚讞讬讬讘 诪砖讜诐 转讜诇讚讛 讚砖讜讞讟 讜讛讬讬谞讜 诪砖讜诐 谞讟讬诇转 谞砖诪讛 讜诇驻讬专讜砖 讛砖谞讬 诪砖讜诐 爪讜讘注 讜讻转讘讜 讛转讜住驻讜转 讚诇砖讜谉 诪砖讜诐 谞讟讬诇转 谞砖诪讛 注讬拽专 讻讚驻专讬砖讬转 讘驻专拽 讻诇诇 讙讚讜诇 讚祝 注"讛. 讜诇讻讗讜专讛 讛诪注讬讬谉 砖诐 讬专讗讛 砖诇讗 讛讘讬讗讜 砖诐 专讗讬讛 诇讚讞讜转 讟注诪讗 讚爪讜讘注 讗诇讗 砖讻转讘讜 砖诐 诇讬讬砖讘 讜诇驻专砖 讛讟注诐 讚谞讟讬诇转 谞砖诪讛 讚砖讬讬讱 谞诪讬 讘谞爪专专 讛讚诐 讗注"驻 砖诇讗 讬爪讗 讻讬讜谉 讚讬砖 诇讛诐 注讜专 住讜驻讜 诇爪讗转 讗诇讗 砖讛注讜专 诪注讻讘 讗讘诇 诇讗 讻转讘讜 砖诐 讚诇讟注诪讗 讚爪讜讘注 诇讗 讗转讬 砖驻讬专 讛讗 讚谞爪专专 讛讚诐 讜讗讚专讘讗 诇讻讗讜专讛 诪砖诪注 讚诇讬砖谞讗 讚爪讜讘注 讗"砖 讟驻讬 讚谞爪讘注 讛注讜专 注"讬 讻讱 讗注"驻 砖诇讗 讬爪讗 讜讻诪"砖 诇讛讚讬讗 讘讞讬讚讜砖讬 讛专砖讘"讗 讘砖诪注转讬谉 讘砖诐 讛讬专讜砖诇诪讬 讗诇讗 讘讗诪转 谞专讗讛 讚注讬拽专 讻讜讜谞转 讛转讜住' 讘驻专拽 讻诇诇 讙讚讜诇 讚诇讗 诪砖诪注 诇讛讜 诇驻专砖 讟注诪讗 讚讞讜讘诇 诪砖讜诐 爪讜讘注 讜讛讬讬谞讜 诪住讜讙讬讗 讚驻专拽 讗诇讜 讟专讬驻讜转 讚祝 诪"讜 注"讘 讚诪讬讬转讬 讛砖"住 讘专讬讬转讗 讘砖讗专 砖拽爪讬诐 讜专诪砖讬诐 讗讬谞讜 讞讬讬讘 注讚 砖讬爪讗 诪讛诐 讛讚诐 讜诪住讬拽 讛砖"住 砖诐 诪砖讜诐 讚讛讚专讗 讘专讬讗 讗诇诪讗 讚讟注诪讗 讚讞讜讘诇 诪砖讜诐 谞讟讬诇转 谞砖诪讛 讜讗转讬 砖驻讬专 讻诪"砖 砖诐 讛转讜住' 讚讚讜拽讗 诇注谞讬谉 谞爪专专 讛讚诐 砖讬讬讱 诇讞诇拽 讘讬谉 砖诪讜谞讛 砖专爪讬诐 诇讗讬谞讱 讻讬讜谉 讚讘讬砖 诇讛谉 注讜专 转诇讬讗 诪诇转讗 诪讛 砖讗"讻 讗诐 谞讗诪专 讚讟注诪讗 讚讞讜讘诇 诪砖讜诐 爪讜讘注 诇讞讜讚 讗"讻 讘砖讗专 砖拽爪讬诐 讜专诪砖讬诐 讚注"讻 讗讬谉 诇讛诐 注讜专 诪讚驻讟专讬谞谉 讘谞爪专专 讛讚诐 讜诇讗 讬爪讗 讗"讻 诪讛"讟 讙讜驻讗 讬砖 诇驻讟讜专 讘讛谞讬 讗祝 讗诐 讬爪讗 讛讚诐 讻谉 谞专讗讛 讘讻讜讜谞转 讛转讜住' 讜讻诪"砖 诇讛讚讬讗 讛专砖讘"讗 讜讛专"谉 讝"诇 讗诇讗 讚讗驻"讛 讗讬谉 讘讝讛 住转讬专讛 讙诪讜专讛 讚讗讬讻讗 诇诪讬诪专 谞诪讬 讗讬驻讻讗 讚讜讚讗讬 讛讬讻讗 砖讬爪讗 讛讚诐 讗诇讬讘讗 讚讻"注 砖讬讬讱 讘讛讜 讞讬讜讘 讚谞讟讬诇转 谞砖诪讛 讜诪砖讜诐 讛讻讬 讞讬讬讘 讗祝 讘砖讗专 砖拽爪讬诐 讜专诪砖讬诐 诪讛 砖讗"讻 讘谞爪专专 讜诇讗 讬爪讗 诇讗 诪砖诪注 诇诇讬砖谞讗 讘转专讗 讚砖讬讬讱 讘讻讛"讙 讻诇诇 讟注诪讗 讚谞讟讬诇转 谞砖诪讛 诪砖"讛 讛讜爪专讻讜 诇驻专砖 诪砖讜诐 爪讜讘注 讚砖讬讬讱 讘谞爪专专 讜诇讗 讬爪讗 讗诇讗 讚讗讻转讬 拽砖讬讗 拽爪转 住讜讙讬讗 讚驻专拽 讗诇讜 讟专讬驻讜转 讚转诇讬讗 讟注诪讗 讘讛讚专 讘专讬讗 讜诇注谞讬谉 爪讜讘注 诇讗 砖讬讬讱 砖驻讬专 诪讬诇转讗 讚讛讚专 讘专讬讗 讜讬砖 诇讬讬砖讘 讘讚讜讞拽. 诇讻讱 谞专讗讛 讬讜转专 讚讗驻砖专 讚讛讗讬 诇讬砖谞讗 讚爪讜讘注 诇讗 诪砖诪注 诇讬讛 讻诇诇 讟注诪讗 讚谞讟讬诇转 谞砖诪讛 讻讚诪砖诪注 诇注讬诇 驻专拽 讻诇诇 讙讚讜诇 讙讘讬 讞诇讝讜谉 讜讛转讜住驻讜转 讛讜爪专讻讜 诇讬讚讞拽 砖诐 讚讚诐 讞诇讝讜谉 诪讬驻拽讚 驻拽讬讚 砖讛讜讗 拽爪转 讻讚讘专讬 谞讘讬讗讜转 讜注讜讚 讚诇驻"讝 谞爪讟专讱 诇讜诪专 讚诪转谞讬转讬谉 讚讛讻讗 讚驻讜讟专 讘砖讗专 砖拽爪讬诐 讜专诪砖讬诐 讛讬讬谞讜 讚讜拽讗 讘谞爪专专 讛讚诐 讜诇讗 讬爪讗 讛讗 讘讬爪讗 讞讬讬讘 讜住转诪讗 诇砖讜谉 讛诪砖谞讛 讜砖拽诇讗 讜讟专讬讗 讚砖诪注转讬谉 诇讗 诪砖诪注 讛讻讬 讗诇讗 讚讬砖 注讜讚 讟注诐 讗讞专 讘讞讜讘诇 讚讞讬讬讘 诪砖讜诐 诪驻专拽 讜讻诪"砖 讛专诪讘"诐 讝"诇 诇讛讚讬讗 讘驻"讜 诪讛诇讻讜转 砖讘转 注"砖 讗诇讗 讚讛专讘 讛诪讙讬讚 讜砖讗专 诪驻专砖讬诐 讛拽砖讜 注诇讬讜 讚讛讗 诪驻专拽 讙讜驻讗 诇讗 诪讞讬讬讘 诇讛专诪讘"诐 讝"诇 讗诇讗 诪砖讜诐 转讜诇讚讛 讚讚砖 讜讗"讻 讛讗 诪住拽讬谞谉 诇注讬诇 驻专拽 讻诇诇 讙讚讜诇 讚讛诇讻讛 讻专讘谞谉 讚讞诇讝讜谉 讚诇讗 诪讞讬讬讘 诪砖讜诐 讚讬砖讛 诪砖讜诐 讚讗讬谉 讚讬砖讛 讗诇讗 讘讙讚讜诇讬 拽专拽注 讜讬讬砖讘讛 讛专讘 讛诪讙讬讚 讝"诇 讚讚讜拽讗 讘讞诇讝讜谉 砖讙讚诇 讘诪讬诐 诇讗 诪讬拽专讬 讙讚讜诇讬 拽专拽注 注"砖 谞诪爪讗 讚诇驻讬 讝讛 诪爪讬谞讜 诇诪讬诪专 讚诇讬砖谞讗 讘转专讗 砖讻转讘 讻专"讬 讚砖讬讬讱 诪砖讜诐 爪讜讘注 住"诇 讘讛讗 讻讛专诪讘"诐 讝"诇 讚砖讬讬讱 讘讞讜讘诇 诪砖讜诐 诪驻专拽 讗诇讗 讚讗驻"讛 驻讟讜专 讘砖讗专 砖拽爪讬诐 讜专诪砖讬诐 讗祝 讘讬爪讗 讛讚诐 诪砖讜诐 讚讗讬谉 讚讬砖讛 讗诇讗 讘讙讚讜诇讬 拽专拽注 诪砖讗"讻 讘专讬讬转讗 讚驻' 讗诇讜 讟专讬驻讜转 讚诪讞讬讬讘 讗祝 讘砖讗专 砖拽爪讬诐 讜专诪砖讬诐 讻砖讬爪讗 诪讛诐 讚诐 诪爪讬 住讘专 讻专讘讬 讬讛讜讚讗 讚诪讞讬讬讘 诪砖讜诐 讚讬砖讛 讗祝 讘诪讛 砖讗讬谞讜 讙讬讚讜诇讬 拽专拽注 讻谞"诇 谞讻讜谉:


讘转讜住' 讘讚"讛 讛爪讚谉 诇爪讜专讱 讞讬讬讘 讜讗"转 诪"砖 讚讗讬爪讟专讬讱 讛讻讗 诇诪讬转谞讬 讟驻讬 讜讻讜' 讜讗讜专"讬 讚诇讛讻讬 转谞讬 讜讻讜' 讗讘诇 讘讞' 砖专爪讬诐 讚专讬砖讗 住转诪讗 谞讬爪讜讚讬谉 诇爪讜专讱 注讜专谉 讜讻讜' 注讚 住讜祝 讛讚讬讘讜专. 讜讗祝 砖讗讬谞讬 讻讚讗讬 诇讛砖讬讙 注诇 讚讘专讬 转讜住驻讜转 诪讻诇 诪拽讜诐 诇诇诪讜讚 讗谞讬 爪专讬讱 讚诇讻讗讜专讛 谞专讗讛 讚讜讞拽 诇讜诪专 讚讻诇 讛谞讬 砖注讜专谉 拽砖讛 诇注谞讬谉 砖讘转 讜讟讜诪讗讛 讬讛讗 讛注讜专 砖诇讛诐 住转诪讬讬讛讜 专讗讜讬 诇砖讜诐 诪诇讗讻讛 讜讻诇 讛砖专爪讬诐 砖讘注讜诇诐 拽讬诐 诇讛讜 诇专讘谞谉 砖讗讬谉 专讗讜讬 诇砖讜诐 讚讘专 讜注讜讚 讚讛讗 讚讘专 讛谞专讗讛 诇注讬谞讬诐 讛讜讗 讜诇驻讬 讝讛 讘诪讗讬 拽诪讬驻诇讙讬 专"讬 讘谉 谞讜专讬 讜专讘谞谉 诇注谞讬谉 砖讘转 讜讟讜诪讗讛 诇讬讞讝讬 讗谞谉 讗诐 注讜专谉 专讙讬诇 诇注砖讜转 诪讛谉 诪诇讗讻讛 讗讜 诇讗 讜诇讻讗讜专讛 讗讬谉 注讜诇讛 注诇 讛讚注转 讚住转诐 爪讬讚转 注讻讘专 讜讻讬讜爪讗 讘讜 讬讛讗 讘砖讘讬诇 讛注讜专讜转 讜诇讜诇讬 讚讘专讬讛诐 讛讬讛 谞"诇 诇驻专砖 讘驻砖讬讟讜转 讚注讬拽专 诪诇转讗 讚诪转谞讬转讬谉 讛讬讬谞讜 诇讗砖诪注讬谞谉 讚讛诇讻讛 讻专"砖 讘诪诇讗讻讛 砖讗"爪 诇讙讜驻讛 讚谞讛讬 讚讗砖讻讞谉 讚驻诇讬讙讬 诇注讬诇 驻专拽 讛诪爪谞讬注 诇注谞讬谉 讛讜爪讗转 讛诪转 讜讘驻专拽 讘诪讛 诪讚诇讬拽讬谉 诇注谞讬谉 诪讻讘讛 讗转 讛谞专 讗驻"讛 讛讜讬 诇讬讛 诪讞诇讜拽转 讜讗讞"讻 住转诐 讜讛诇讻讛 讻住转诐 讜讛讬讬谞讜 讚转谞讬 诇讛 讛谞讬 讜讘讗诪转 诇砖讬讟转 讛转讜住' 讜专讜讘 讛驻讜住拽讬诐 拽讬讬"诇 讘讛讗 讛诇讻讛 讻专"砖 讘诪诇讗讻讛 砖讗爪"诇 讜讘讛讗 讚谞拽讬讟 诇讛 讘爪讬讚讛 讟驻讬 诪讘砖讗专 诪诇讗讻讜转 讛讬讬谞讜 诇专讘讜转讗 讚诇讗 诪讬讘注讬讗 讘砖讗专 诪诇讗讻讜转 砖注讬拽专 讛诪诇讗讻讛 讻砖爪专讬讱 诇讙讜驻讛 讛讬讬谞讜 讘讗讜转讜 讙讜祝 注爪诪讜 讻讙讜谉 讘谞专 讻讘讜讬 诇爪讜专讱 驻讞诪讬谉 讜讘讛讜爪讗转 讞驻爪讬诐 讜讘讞讜驻专 讙讜诪讗 诪砖"讛 砖讬讬讱 砖驻讬专 诇驻讟讜专 诪住讘专讗 讘诪诇讗讻讛 砖讗"爪 诇讙讜驻讛 讚诇讗 诪讬拽专讬 诪诇讗讻转 诪讞砖讘转 讻讬讜谉 砖讗讬谉 诪讞砖讘转诐 诇讗讜转讜 讛讞驻抓 砖谞注砖讬转 讘讛谉 讛诪诇讗讻讛 诪砖讗"讻 讘诪诇讗讻转 讛爪讬讚讛 讚讗祝 讻砖爪专讬讱 诇讚讘专 讛谞讬爪讜讚 讗驻"讛 讗讬谉 注讬拽专 讛诪诇讗讻讛 谞注砖讬转 讻诇诇 讘讙讜祝 讚讘专 讛谞讬爪讜讚 讗诇讗 讘驻专讬住转 讛诪爪讜讚讛 砖注讬拽专 讛诪诇讗讻讛 讜讗"讻 住讚"讗 讚讘讻讛"讙 诪讬拽专讬 砖驻讬专 诪诇讗讻讛 砖爪专讬讱 诇讙讜驻讛 讚谞讛讬 砖讗讬谉 爪专讬讱 诇讚讘专 讛谞讬爪讜讚 讗驻"讛 爪专讬讱 诇注砖讜转 驻专讬住转 讛诪爪讜讚讛 诇讙诪专讬 讻诪讜 讘驻专讬住转 讛诪爪讜讚讛 诇爪讜专讱 讚讘专 讛谞讬爪讜讚 讜讛讜"诇 诪诇讗讻转 诪讞砖讘转 诪砖"讛 拽诪"诇 讚讗驻"讛 驻讜讟专 讘讛 专"砖 诪砖讜诐 讚诇讗 讚诪讬 诇诪诇讗讻转 讛诪砖讻谉 砖讛讬讜 爪专讬讻讬谉 诇讙诪专讬 诇讚讘专 讛谞讬爪讜讚 讜讛讬讬谞讜 讻诪"砖 讛转讜住驻讜转 诇注讬诇 讚祝 爪"讚 讜讻讛"讙 讬砖 诇驻专砖 诇驻讬 砖讬讟转 专砖"讬 讝"诇 砖诐 讜讻谉 谞"诇 谞讻讜谉 诇讜诇讬 砖讛转讜住' 诇讗 讻转讘讜 讻谉:


讘讚"讛 砖诇讗 诇爪讜专讱. 注讬讬谉 讘住驻专 诪讙讬谞讬 砖诇诪讛 诇诪"讝 讝"诇:


讘讙诪专讗 专讘讛 讘专 专讘 讛讜谞讗 讗诪专 专讘 讜讻讜' 注"讻 诇讗 驻诇讬讙讬 讗诇讗 诇注谞讬谉 讟讜诪讗讛 讚讻转讬讘 讗诇讛 讛讟诪讗讬诐 诇讻诐 诇专讘讜转 砖注讜专讜转讬讛谉 讻讘砖专谉 讗讘诇 诇注谞讬谉 砖讘转 讜讻讜'. 诪讻讗谉 拽砖讬讗 诇讬 注诇 诪讛 砖驻专砖"讬 讘驻' 讛注讜专 讜讛专讜讟讘 讚祝 拽讻"讘 讚讗注"讙 讚讛讟诪讗讬诐 讗讬爪讟专讬讱 诇专讜讟讘谉 讜爪讬专谉 讜拽讬驻讛 砖诇讛诐 讗驻"讛 讬诇驻讬谞谉 谞诪讬 诇注讜专谉 讚砖拽讜诇讬谉 讛谉 讜讛讬 诪讬谞讬讬讛讜 诪驻拽转 注"砖 讜讗"讻 诇讗 讛讜讬 讚讞讬 讛讻讗 砖驻讬专 讚讗讬 住"讚 讚专讘谞谉 诪讜讚讜 诇注谞讬谉 砖讘转 讚讬砖 诇讛谉 注讜专 讜诇讗 讛讜讬 讻讘砖专 讗"讻 转讜 诇讬转 诇谉 诇诪讬诪专 讚砖拽讜诇讬谉 讛诐 讜讟驻讬 讗讬转 诇谉 诇诪讬诪专 讚讻讬 讛讬讻讬 讚诇注谞讬谉 砖讘转 诪讞讬讬讘 讛"讛 诇注谞讬谉 讟讜诪讗讛 讚讟讛讜专 讻诪讜 注讜专 谞讘讬诇讛 讜讛讱 专讬讘讜讬讗 讚讛讟诪讗讬谉 讛讬讬谞讜 诇爪讬专谉 讜专讜讟讘谉 诇讞讜讚. 诪讬讛讜 讬砖 诇讬讬砖讘 讻讬讜谉 讚讻转讬讘 讛讟诪讗讬诐 诇专讘讜转 讜讻转讬讘 谞诪讬 讗诇讛 诇诪注讟 讗"讻 注"讻 讗转讗 诇注谞讬谉 讟讜诪讗讛 讚砖讬讬讱 诇讞诇拽 讘讛讜 诪砖讗"讻 诇注谞讬谉 爪讬专谉 讜专讜讟讘谉 诇讗 砖讬讬讱 诇讞诇拽 讘讬谉 讛谞讱 诇讛谞讱 讻诪"砖 砖诐 讛转讜住驻讜转 讜诇驻"讝 讛讻讗 谞诪讬 住诪讬讱 讗诪讬注讜讟讗 讚讗诇讛 讜讻"砖 诇专讘 讙讜驻讗 讚讚专讬砖 诇诪讬谞讛讜 讜诪讛 砖讛讜爪专讱 专砖"讬 讝"诇 砖诐 诇驻专砖 讚砖拽讜诇讬谉 讛诐 讛讬讬谞讜 诇讗讬讚讱 讙讬住讗 讚诇讗 转拽砖讬 讚诇诪讗 专讬讘讜讬讗 讚讛讟诪讗讬' 诇讗 讗转讗 讗诇讗 诇专讘讜讬讬 注讜专谉 讜讗讻转讬 爪讬专谉 讜专讜讟讘谉 诪谞讬讬谉 讜注"讝 讻转讘 砖驻讬专 讚砖拽讜诇讬谉 讛谉 讚讻讬讜谉 讚诪专讘讬谞谉 诪讬讛转 砖讜诐 注讜专 诇讟讜诪讗讛 讻"砖 讚讗转讗 诇专讘讜讬讬 爪讬专谉 讜专讜讟讘谉 讘讻讜诇讛讜 讻谉 谞"诇 谞讻讜谉 诪讬讛讜 讘转讜住' 砖诐 讚祝 拽讻"讜 注"讘 讘讚"讛 讘谞讘诇转讛 讻转讘讜 讚讟讜讘讗 讛讟诪讗讬诐 讻转讬讘讬 注"砖 讜讗"讻 讗"砖 讟驻讬 讜讚讜"拽 :

